Anjoria : Bhojpuri Unlimited…………\nHome » साहित्य » उपन्यास » भोजपुरी उपन्यास “जुगेसर” – 1 भोजपुरी उपन्यास “जुगेसर” – 1\nPosted on : April 29, 2012 |2Comments - हरेन्द्र कुमार पाण्डेय\nसफलता अपने आप आदमी के मोलायम बना देला. शिवदत्त बहुते मोलायम आवाज में कहले – ‘हमनी के ईच्छा बा आगे पढ़ावे के. फर्स्ट भइल बा जुगेसर. कालेज में छात्रवृतिओ मिली.’ ‘देखऽ. कालेज में पढ़ावल बड़ा खरचीला बा.’ मने-मने कुढक़े लक्ष्मीप्रसाद बोललन. मोतीहारी कालेज में नाम लिखावे का समय मास्टर चाचा आ गइल रहस. उहे कहले – ‘भईया तू चिन्ता मत कर. अइसन तेज लडिक़ा खातिर जरूरत पड़ी त खेत बेचल जाई.’ खैर खेत ना बेचे के पड़ल. भगवान का कृपा से जुगेसर के हर क्लास में स्कालरशिप मिलल. मोतिहारी में घर भाड़ा लेके उ पढ़ाई करे लगलन. ओजा अपने हाथ से खाना बनावस. घर से चावल आटा ले आवस. कालेज के सब लडिक़ा उहे करस. हँ, समस्या होखे घर से बस स्टैंड आवे में. उनका गांव से बस स्टैंड आवे खातिर रास्ता बोल के खेत के मेड़ रहे आ बांध. गांव के बारे में जतना रोमांटिक बात होला उ जुगेसर का कुछ ना पता चलल. केमिस्ट्री में फर्स्ट क्लास आनर्स मिलल जुगेसर का जवन ओह समय में बिरले मिले. बिहार विश्वविद्यालय मुजफ्फरपुर से चिट्ठी आइल – एमएससी में प्रवेश लेले से छात्रबृत्ति मिली. लेकिन जुगेसर निर्णय लिहलन पटना विश्वविद्यालय में प्रवेश खातिर. अब आपने निर्णय लेवे खातिर स्वतंत्र रहस उ.\n-’ना-ना. कवनो अइसन बात नइखे, सर! सब ठीक बा!’ जुगेसर के घबड़ाइल अस आवाज निकलल. बैकुण्ठ जी पास आ गइले. कहलन – ‘देखऽ भाई! तू इहां पढ़े-लिखे आइल बाड़. दोसरा बात पर मन दीहला पर बर्बादी छोड़ के कुछ ना मिली.’ फेर एक दिन जुगेसर हॉस्टल छोड़े के मन बना लिहलन. लेकिन ई त मोतिहारी ना रहे कि जहां तहां रहे के व्यवस्था हो जाई. जे कमरा भाड़ा मांगल जाए सुन के स्टूडेंट भाग जायं. आपन मन के बात एकदिन उ बैकुण्ठ जी के बतवलन. बैकुण्ठ जी कुछ चिन्ता कइलन. फेर कहलन – ‘आच्छा हम काल्ह बताइब.’\nजुगेसर सकुचात-सकुचात पूछ भइलन-’देखीं सर, हम रउआ के बड़ी इज्जत करीला. अपने के घर में रहला पर न जाने कवनो अइसन-वइसन हो जाई त हम खुद के कबो माफ ना करब.’ -’अरे भाई. हमरो बाल धूप में सफेद नइखे भइल. आप पर हमार विश्वास ना रहीत त कबो स्टूडेंट के घर में राखे के सोचबो ना करतीं.’ -’खाए पीए के कइसे इन्तजाम होखी?’ जुगेसन के प्रश्न स्वाभाविक रहे. ‘आगे वाला किरायेदार खाना बना लेत रलन ह. बाकी पास में एगो होटल बा उ महीन पर खिआवेला. ठीके-ठाक बा. बहुत अकेले रहे वाला लोग उहां भोजन करेला.’\nशाम में दूनो जाना एके साथ निकलल लोग. कदमकुंआ में रहे बैकुण्ठ जी के घर लेकिन घूम फिर के कइगो गली से होके जाये के पड़े. रेल लाइन पासे में रहे. बैकुण्ठ जी के खटखटावला पर कवनो लडक़ी दरवाजा खोललस. बैकुण्ठ जी ऊपर के चाभी मंगवलन. दरवाजा से घुस के एगो छोट आंगन रहे. जब तक चाभी लेके उ लडक़ी फेरू आइल जुगेसर एक नजर चारों ओर दौड़वलन. पास में प्रकाश रहे. एगो कमरा पास में बाथरूम जइसन लागल. आंगन के तीनों ओर एक-एक गो कमरा रहे. एगो कमरा से लागल सीढ़ी रहे पातर अस. बैकुण्ठ जी सीढ़ी से ऊपर गइलन आ उनका पीछे-पीछे जुगेसर. ऊपर खुलल छत रहे जवन चांद का प्रकाशे से साफ दीखत रहे. कमरा के आगे बरामदा जइसन थोड़ जगहो रहे जवन सीढ़ी से लागल रहे. छत के दोसरा तरफ बाथरूम रहे. बाकी छत पर कइक गो रस्सी तानल रहे. देख के जुगेसर के मन खुश हो गइल. अगिला महीना के पहिला तारीख से आवे के ठीक हो गइल. पहिला तारीख के शनिचर रहे एहसे ठीक भइल एकतीसे से जइहन. होटलोवाला से बात हो गइल – दू बेरा खाना सुबह भा शाम में एक बेर नास्ता. दिन में भात-दाल सब्जी. सप्ताह में एक दिन आमिष. 200 रुपया कुल लागत. छुट्टी खातिर कम से कम एक दिन पहिले बतावे के पड़ी. दू चार दिन जुगेसर का अच्छा ना लागल. कहां होस्टल के जिन्दगी आ कहां अकेले. लोग बाग बा लेकिन केहु बोले बतियाये वाला ना. हालांकि जुगेसर का कभी होस्टल ना सोहाइल रहे. नापसंदगीओ आदत हो जाला आदमी के, आ ई नापसंदगी के अभावो चुभेला.\nओह दिन एतवार रहे. जुगेसर बिछावन पर लेटल रहस खाना खाके. तबहिए बैकुण्ठ जी अइलन. - ‘आ जाईं.’ जुगेसर कहलन आ बैकुण्ठ जी आके कुर्सी पर बइठलन.\n-’का हाल चाल बा?’ पुछलन उनसे.\n-’रउआ जइसन गार्जियन रहला पर कुछ खराब हो सक ता. सब ठीक बा.’ जुगेसर वातावरण के हल्का करे का लिहाज से कहलन.\n-’ ई त राउर बड़प्पन बा. हमरा के भगवान दीहलही का बाडऩ.’ उदास उदास अस जवाब दीहलन बैकुण्ठ बाबू. जुगेसर का अंदाज भइल बैकुण्ठ बाबू जरूर कवनो मतलब से आइल बाडऩ? उ बात बढ़वलन – ‘का कह तानी सर. रउरा जइसन कतना लोग का बा आज का दिन में. बढिय़ा नौकरी, पटना जइसन शहर में घर. हसत खेलत घर संसार.’ -’अरे संसारे त झमेला बा. बाबुजी बाबा का दबाव में पढ़ाईए-लिखाई का समय में हमार शादी कर दिहनी. लडिक़ा के चक्कर में दू गो बेटी आ गइल लोग. अब एही चिन्ता में रहीला हमेशा.’\nजुगेसर दिमाग पर जोर देबे लगलन. न जाने का कहे आइल बाडऩ बैकुण्ठ जी. उनकर त उमर भइले रहे. उनका शादी खातिर न जाने केतना प्रस्ताव आवत रहे मैट्रिक पास भइला के बादे से. थोड़ देर खातिर मन बहक गइल. वर्तमान में अइला पर महसूस कइलन बैकुण्ठ जी असली बात कहे वाला बाडऩ. -’देखीं ना अर्चना मेडिकल के तैयारी कर तारी. पढ़े लिखे में त अच्छा बा लेकिन प्रतियोगिता अइसन बा कि विश्वास नइखे होत. बूझात नइखे कि रउरा से कइसे कहीं?’\n-’बताईं ना. हमरा खातिर रउरा एतना करतानी. रउरा खातिर कुछऊ करे के अवसर हम भगवाने के आशीर्वाद समझब.’ जुगेसर के स्वर में बैकुण्ठ जी के मतलब जाने के आग्रह साफ झलकत रहे.\n-’बात बा कि अर्चना फिजिक्स में थोड़िका कमजोर बाड़ी. रउरा यदि थोड़ समय निकाल सकतीं….’ बैकुण्ठ जी रुक गइलन. जुगेसर का ई कहानी के प्लाट जइसन लागत रहे. तब बैकुण्ठ जी के अपना इहां लावे के असली मतलब रहे. अब दोसर पदक्षेप लडक़ी के पढ़ावे के. फिर… बैकुण्ठ जी का उपस्थितिए में अर्चना के पढ़ावल आरम्भ कइलन जुगेसर. पहिलहीं दिन बुझा गइल.. ई लडक़ा के पढ़ाई छोड़ के दोसर कुछ नइखे माथा में. जवन चीज समझावे के कोशिश करस जुगेसर जी ऊ फटाफट आंख मूद के मंत्र जइसन बुदबुदाव आ दोहरावे लागल. धीरे-धीरे जुगेसर समझ गइले एकरा खातिर तोता रटंते ठीक बा. कइएक दिन का बाद सब कुछ जइसे सामान्य हो गइल. बढिय़ा बिद्यार्थी शिक्षक के बहुते प्यारा हो जाला. अइसन जुगेसर के ऊ पहिला छात्र रहे. ओकरा प्रति उनकर स्नेह कुछ बेसिए हो गइल. लेकिन उमिरो के आपन तकाजा होला. जेठ के दिन में एगो घटा के छोट टुकड़ा जइसे कबो-कबो उनका दिमाग पर दीख जाव. का बैकुण्ठ जी के मन में अर्चना आ उनका के बीच कवनो प्रस्ताव त नइखे मने-मने. लडिक़ी त ठीके बिया. अर्चना जब आंख बंद कर के रटा लगावत रहे ऊ ओकरा ओर चोर निगाह से निहारस. एक दिन त कुछ गड़बड़ो हो गइल.\nअर्चना आंख मूंद के सोचे शुरू क दिहलस आ बुदबुदात रहे. जुगेसर ओकरा चेहरा पर नजर गड़वले रहस. एकदम स्तब्धता. तबहीं दरवाजा पर हंसल खिलखिलाइल सुनाइल. दूनो के आंख एके साथ खुलल. अर्चना के बहिन पूजा खड़ा रहे. हंसी रोक के कहलस – ‘अरे दीदी पढ़ऽतारू कि योगासन करऽतारू ?’\nदूनो जाना झेंप गइल लोग. पूजा एह साल मैट्रिक के परीक्षा देबे वाली बाड़ी. बडक़ी बहिन से बिल्कुल उल्टा स्वभाव. भीजल कपड़ा छत पर उहे पसारे आवे. रंगो साँवर रहे. ए घर में ओकरे हंसी सुनाव. बाकी अर्चना के मुस्कुराहट देखे खातिर त जुगेसर के आत्मा तरसत रहे. समय कइसे बीत गइल. अर्चना के परीक्षा हो गइल. बतवलस बढिय़ा भइल बा. जुगेसरो के फस्ट इयर के परीक्षा होखे वाला रहे. अपना पढ़ाई पर ध्यान देबे लगलन. अर्चना के पढ़ावे से जवन रुटीन बनल रहे ऊ टूट गइल. हँ, एगो बात रहे घर के सभे उनका से आवत जात बतियावे लोग. अर्चनो कबो-कबो ‘प्रणाम सर’ कह जाव. एतने काफी रहे उनका खातिर. हां पूजा जबो छत पर आवे एक बार उनका कमरा में जरूर आवे आ हाल-चाल पूछे. ऊ मैट्रिक सेकेंड डिवीजन से पास होके कालेज में भर्ती हो गइल रहे. बैकुण्ठ जी के जान पहचान से साइंस में भर्ती हो गइल रहे. प्रेक्टिकल के दूगो पेपर बाकी रहे. तबहिए खबर लागल कि घरे जुगेसर के माई बीमार बाड़ी. माई खातिर मन दुखित हो गइल लेकिन का करस सामने परीक्षा रहे. घरे से सम्पर्क कइलो संभव ना रहे. परीक्षा खतम भइला पर घरे जाये के प्लान बनवलन. जहिया जाए के रहस पता चलल मेडिकल के रिजल्ट निकले वाला बा. लेकिन रुके के कवनो सवाले ना रहे. सुबह-सुबह निकल के महेन्द्रू घाट अइलन. उहंई से मोतिहारी के टिकट मिल गइल. स्टीमर से गंगा पार होके गाड़ी मिल गइल जवन सीधे मुजफ्फरपुर जाव. मुजफ्फरपुर से ट्रेन बदल के मोतिहारी पहुंचलन त पांच बज गइल रहे. गांवे जाये बाला आखिरी बस खचाखच भरल रहे. ऊपर नीचे लोग भरल रहे. ऊपर चढक़े जइसे-तइसे जगह बनाके बइठ गइलन. बस छूटल साढ़े पांच बजे. अपना स्टैंड पर पहुंचते-पहुंचत अन्हार हो गइल. स्टैंड पर केहू कहीं ना रहे. ऊ धीरे-धीरे गांव के ओर वाला रास्ता पर चले लगले. करीब साल भर बाद घरे जात रहस. संसार के चक्रो अपना गति से चलेला. केहू खातिर ओकरा क्षणभर ठहरे के फुर्सत नइखे. जुगेसर का जिन्दगी में पहिला अनुभव ओहि दिने भइल. घरे पहुंचला पर पता चलल माई एक दिन पहिलहीं गुजर गइल बाड़ी. उनुका ठकुआ मार दिहलसि. बोले के चहलन त आवाज ना निकलल. रोए के चहलन त आंख ना पसीजल. माई से बइठ के ऊ कबो भर मन बतिअवले ना रहस. माई के सब बात ओकरा आंख से प्रकट होखे. जब लडिक़ाई में ऊ लालटेन का सामने पढ़स त माई दूर बइठ के खाली निहारे उनका के जबले ऊ सुत ना जास ऊ बइठल रहे. माई के सूतल ऊ अपना होश में ना देखले रहस. ऊ माई नइखे. अब कबहूं माई के चेहरा ना देखे के मिली. कवनों फोटवो त नइखे.\nजुगेसर के पढ़ावे खातिर इहे चाचा जोर लगवले रहस. लेकिन जबसे उनकर आपन लडिक़ा सेकेंड डिवीजन से पास भइलन जुगेसर के प्रति उनकर भाव बदल गइल रहे. अब मिलले पर हाल-चाल होखे. आदमी के आपन आ गैर में अंतर अइसने समय पर होला. जुगेसर का अब ई वातावरण पसंद ना आवत रहे. बाबूजी सादा कपड़ा पहिनले रहस. घर में बिना हल्दी के खाना बने. हीत पाहुन जेही आइल रहे आपन-आपन हाल चाल कहे में लागल रहे. केहूके मरला में जे आइल बा ना बुझात रहे. भगवान किहां का चलता आदमी सोच ना सके. एही अज्ञानता से शायद संसार चलता. ओह दिन बाबूजी आ चाचा साथे-साथे श्राद्ध के बाजार करे मोतिहारी गइल लोग. रात का पहिले लवटे के कवनो सवाले ना रहे. सभे आपन-आपन काम में लागल रहे. दुआर पर लालटेन जला के जुगेसर बइठल रहस. तबही दूगो लडिक़ा हांफत-हांफत अइलन स. दूनो बस स्टैंड मोड़ पर ओही लोग के सामान ले आवे गइल रहलन. सामान उतार के हड़बड़ाइले जे बतवले स ओकर मतलब रहे लवटे के समय बाबूजी आ चाचा सामान के साथे छत पर बइठ के आवत रल लोग. शहर से निकले का बेर कइसे बाबूजी से बिजुली के तार छुआ गइल बा. उनका के लेके चाचा अस्पताल गइल बाड़े. हाल ठीक नइखे बूझे में जुगेसर का कवनो समय ना लागल. लेकिन अबही का कइल जाव. कवनो बस त बा ना एह समय. सारा गांव में खबर फइल गइल. लोग जमा हो गइल. कइसे तार झूलत रहेला से लेके बिजली कइसे बनेला आ कहां जाला तक बात हो गइल. अस्पताल पहुंचलो जरूरी बा केहू ना कहे. तबही जगमोहन आइल. ई जगमोहन जुगेसर का साथे सातवीं क्लास ले पढ़े जाव. ओकरा बाद आपन खेतबारी में काम करे लागल रहे. जात के त ब्राह्मण रहे लेकिन घर के अवस्था अच्छा ना रहे. कवनो पंडिताईओ ना रहे ओ सब का. आवत आवत कहलस – ‘का सोचऽतार जुगेसर ?’\n-’हमरा त कुछ नइखे बुझात जगमोहन भाई.’\n-’कह त मोतिहारी चलल जाव.’\n-’कइसे जाइल जाई?’\n-’एगो साइकिल त हमरा बा. एगो साइकिल जोगाड़ हो जाइ त दूनो आदमी चल चलती स.’\n-’हम केकरा से साइकिल मांगी?’\n-’देखऽ ना बैजनाथ मास्टर का बढिय़ा साइकिल बा.’\nमास्टर लगहीं खड़ा रहस. आपन नाम सुनके सामने आ गइलन. पूछलन-’का भइल हो जगमोहन?’\n-’का भइल, हमरा से पूछतानी. आपन साइकिल दीतीं त हमनी दूनो आदमी अभी मोतिहारी चल जइतीं.’\n-’त जाईं तैयारी करीं. इहां समय बर्बाद काहें कर तानीं.’\n-’आवे के त पूरा मन बड़हीस लेकिन केहु का जाए के पड़ी तबे आई. बडक़ी मनबढ़ू ह शुरुए के.’\n-’के जाई लावे?’\n-’जाए के त हमरे चाहीं.’\nबाबूजी के चेहरा लाल हो गइल. ई बात जइसे उ कइसे हजम करस. जुगेसर धीरे-धीरे उनके ठंडा कइलन. घरे के कारबार एक तरह खिसके लागल. एक महीना कइसे बीत गइल पता ना चलल. न जाने पटना के का हाल होई. अर्चना के त अब तक एडमीशन हो जाए के चाहीं. अब त कालेजो चालू हो गइल होई. गांव त जुगेसर का कबो अच्छा ना लागत रहे. अबकी त अच्छा लागे के कवनो कारन ना रहे. बाबूजी आपन काम धंधा करे लागल रहले. चले में तनिक तकलीफ होखे. एक दिन बाबूजी से कहलन – ‘अब हमरा जाए के पड़ी.’ बाबूजी खाली माथा हिला दिहलन. जुगेसर अब उनका खातिर अनजान बन गइल रहस. उनका से कवनो आशा त उनकर कबे टूट गइल रहे. शाम के सात बजे वाला स्टीमर से उतरलन महेन्द्रघाट जुगेसर. एगो रिक्सा क के डेरा पहुंचलन. कांध पर किताब के झोरा. माथा मुड़ल. विचित्र चेहरा दीखत रहे. बैकुण्ठजी के बंद दरवाजा पर दस्तक दिहलन. भीतर से आवाज आइल – ‘के ?’\nआवाज सुनके लागल अर्चना हई. लेकिन दरवाजा पूजा खोललस. चिरपरिचित उत्साह से चहकल – ‘प्रणाम सर.’ ओकर नजर ठहर गइल. जुगेसर के अइसन हालत के अंदाज उ ना कइले रहे. जुगेसर भांप गइलन. कहलन -’माई मर गइल ओही से माथ मुड़वले हईं. पापा कहां बानी?’\n-’पापा त दीदी के एडमीशन करावे दिल्ली गइल बानी. सोमवार के आइब. रउरा ऊपर चलीं. हम चाय ले आवतानी.’\nधीरे-धीरे सीढ़ी चढक़े जुगेसर ऊपर अइलन. कमरा के चाभी खोलके खिडक़ी खोललन. बड़ा ही थकान लागत रहे. बिछावन खोलके लेट गइलन. दरवाजा खुलले रहे. ऊ थोड़ा देर आंख मुंदलन. तभी खुलल दरवाजा खट्-खट् के आवाज भइल. पूजा चाय लेके खड़ा रहे. एक झटका उठ बइठलन. पूजा के कुर्सी पर बइठे के इशारा कइलन. चाय बढ़ाके पूजा कुर्सी पर बइठ गइल. जुगेसर चाय के घूंट लगाके बात करे के नीयते से पूछलन – ‘कब से गइल बानी प्रसाद सर.’\n-’सात दिन हो गइल. दीदी के एम्स में एडमीशन खातिर गइल बानी.’\n-’बहुते अच्छा खबर बा. आ तहार का भइल.’\n-’हमार वोमेन कॉलेज में एडमीशन हो गइल बा.’\n-’कवन विषय लेलू ह?’\n-’पापा ना मननी ह. साइंस में एडमीशन भइल ह. बायलोजी में.’\n-’वाह रे. रउरा खइला से हमरा तकलीफ होई.’ पूजा औरताना अंदाज से कह भइलस.\n-’का जरूरत रल.’ बड़ा कष्ट से कह पवलन.\n-’रउवा का चीज के जरूरत बा सर हम समझ सकीला. लीं चाय पीहीं जल्दी-जल्दी. हम खाना ला रहल बानी.’\n-’समझ में हमरा आइल कि रउवा चाय के केतना जरूरत बा. अदरखो डलले बानी.’ पूजा मुड़ के चल गइली.\nचाय पीयत-पीयत जुगेसर आज पहिला दफा पूजा का बारे में सोचलन. कतना खुलल बिया. अर्चना का ठीक उल्टा. समय अपना तरह से बीते लागल. घरे से बाबूजी के चिट्ठी आइल जवना के सार रहे अब एह अवस्था में उनकर इच्छा बा एक बार बहू के मुंह देखे के. जुगेसर पढ़ के रख दीहलन. उनका मुंह से एतने निकलल-’जाहिल कहीं के.’ एने फाइनल परीक्षा के तारीख फेर बढ़ गइल. ई खबर के उनका जिन्दगी में ज्यादा महत्व रहे. अब बड़ा मुश्किल लागत रहे समय निकालल. ई त बैकुण्ठ प्रसाद जी रहस कि पइसा के अभाव खटकत ना रहे. अभी ऊ त भाड़ा लेहल बंद कर देले रहस, एक बेरा खाइल भी उनके इहां हो जाव. एक दिन अखबार में एगो खबर निकलल रहे. समस्तीपुर के पास कवनो स्कूल में साइंस के शिक्षक के जरूरत रहे. जुगेसर अइसहीं एगो दरखास्त भेज दिहलन. हठात् पता चलल परीक्षा एक महीना के अन्दर करावे के ऊपरी आदेश आइल बा. यूनिवर्सिटी में अफरा-तफरी मच गइल. जुगेसर फिर से किताब कापी में मन लगा दीहलन. पूजा के नाम त बीएसी में लिखा गइल लेकिन ओकरा मां-बाप के पूरा दबाव रहे मेडिकल कम्पीट करे के. ओकर हालत बेचारी जइसन हो गइल रहे. पहिले त पढ़तानी बोलके जुगेसर का सामने किताब पसार के घंटन बइठल रहे. अब त ऊहो बंद रहे. चाय- खाना पहुंचावे का नाम से उनका पास जाये के बहाना ढूंढत रहे. जुगेसर के पढ़ाई में एकाग्रचित्त देख के ओकर अंतर जुड़ाय जाव. ओने जुगेसर के परीक्षा समाप्त भइल आ एने मेडिकल प्री-टेस्ट के तारीख निकलल. एही बहाने उनका पटना रहे के एक्सटेंशन मिल गइल. बैकुण्ठजी खुदे कहलन-’जुगेसर जी, आप यदि ई एक महीना पूजा के देख दीतीं त का जाने कहीं भगवान के कृपा हो जाइत. जुगेसर का अच्छा तरह समझ रहे पूजा खातिर समय निकालल असंभव बा. तबहियो बैकुण्ठ जी के उपकार का बदला चुकावे के इच्छा से राजी हो गइलन.\nनदी के बांध जइसे टूट गइल. बैकुण्ठ जी त सिसके लगलन. पूजा भाग के नीचे चल गइल. बैकुण्ठ जी के स्त्री कइसहूं कहली-’हँ बाबू, इहे सुने के रल. तू हमनी के मकान मालिके समझल एतना दिन.’\nबैकुण्ठ जी पूजा के कमरा के ओर मुखातिब भइले. जुगेसर अन्दर गइले. पूजा तकिया में मुंह डाल के औंधे मुंह लेटल रहे. जुगेसर आवाज दिहलन-’पूजा.’\nफिर मुड़ के घर से बाहर निकललन. बैकुण्ठजी से बिदा लेवे के चहलन लेकिन ऊ रिक्सा पर बइठा के ही बिदा कइलन. समस्तीपुर स्कूल के मैनेजमेंट अच्छा रहे. मुश्किल इ रहे कि साइंस टीचर ज्चादा दिन टिकस ना. जुगेसरो के देख के बुझा गइल ईहो ज्यादा दिन रुकिहन ना. लेकिन मजबूरी. अच्छा लडिक़ा साइंसे पढ़े चाहस. स्कूले परिसर में रहे के व्यवस्था हो गइल. स्कूल के चपरासी रहे खानो बना देव. जुगेसर खातिर ई नया माहौल रहे. शुरू में थोड़ा झिझक लागल लेकिन लडिक़न के मनोविज्ञान समझे में उनका देरी ना लागल. आवत-आवत दूगो चिट्ठी लिखलन – एगो बैकुण्ठ प्रसाद जी के, दोसर बाबूजी के. बाबूजी के जवाब आइल – ‘दिल बड़ा खुश भइल तहरा नौकरी के खबर पा के. एक बार आव. हमार त भगवान के जइसन इच्छा बा चल रहल बा.’\n-’अरे बबुआ, तू कइसे पहचनब हमके. हम तहरा मामा के सम्बंधी हईं. तहार ममो आवत रलेह लेकिन हम सोचनी ह पहिले देख त आईं तहरा के.’\n-’का बात बा?’ जुगेसर सच में कुछ समझ ना पवलन. पास में ही हिन्दी टीचर तिवारी जी रहस. पान खाइल मुंह उठाके कहलन – ‘जोगेश्वर बाबू शादी-वादी करियेगा कि नहीं..?’\n-’तू आपन हमरा पर छोड़ द. तहार एम.ए. के रिजल्ट निकल जाये द. अपने जात के एगो कालेज खुल रहल बा. हम बात कइनी हं एमएलए साहेब से. अपने जात हउवन. पचास हजार लीहन प्रोफेसर बन जइब. ई साला स्कूल के मास्टरी कवनो चीज बा?’\nएक दिन इच्छा भइल त समस्तीपुर कालेज में गइलन जुगेसर. केमिस्ट्री विभाग में पता करे कि के के लेक्चरार बा. ऊहां गइला पर पूछे के ना पड़ल. उचक के देखलन त विनय पांडेय जी रहस. जब ऊ एमएससी में भर्ती भइलन त ऊ फाइनल में रहस. हास्टले में परिचय भइल रहे. बड़ा ही सीधा-सादा रहस. सबका मालूम रहे जातिवाद के कारण उनका फर्स्ट क्लास फर्स्ट ना मिलल रहे. (बाकी फेर अगिला कड़ी में)\n- हरेन्द्र कुमार\nCategory : उपन्यास, साहित्य\nTags : उपन्यास, जुगेसर, भोजपुरी\nI got the novel from Calcutta Book fair from Sanmarg stall and read it in one go. I was thrilled to find suchamicro details of woman psychology. that too in Bhojpuri. I want to convey my sincere gratitude to the author and thank you for publishing it on anjoria. Had the novel been in English, It would have beenabest seller. The book has silent messages between the lines\nबतकुच्चन – ५१\nटटका खबर, सोमार, ७ जून\nअदाकारा डाल्फिन का साथे भउजियन के मस्ती\nSocial Media\tFacebookTwitter Popular Posts\nदेवी गीत भोजपुरी में फूहड़पन का खिल… मुंबई से बिहारी-मराठी समभ… सब गाँव के रस्ता रोटिए क … बिहार में धमाल मचवले बाड… भोजपुरी कवि हरि भइया के स… बइठले बइठल ज्ञानी हो गइले… बतकुच्चन – १०८… एह नयका सदी में भोजपुरी ग… बतकुच्चन – १०७… Categoriesअगड़म बगड़म\nसूचना पट्ट\tरउरा सभे के याद करावल जरूरी लागत बा कि भोजपुरी के ढेरहन साहित्य एकरा पुरनका संस्करण पर मौजूद बा. ओहिजो ताक झाँक लीं सभे.\nपुरनका अँजोरिया पर मौजूद साहित्य\n- संपादक, अँजोरिया\nRecent Commentskiran pandit on देवी गीतTanmay on देवी गीतomprakash amritanshu on सब गाँव के रस्ता रोटिए क ओर जालाamritanshuom on मुंबई से बिहारी-मराठी समभाव के आवाज उठलomprakash amritanshu on भोजपुरी कवि हरि भइया के साहित्य अकादमी के भाषा पुरस्कार टटका खबरहर तरफ से निराश गुरूजी अब आपन गोल सम्हारे में लगलनएबीपी नेल्सन के सर्वे में राजग के फायदा मिलत लउकतअखिलेश सरकार पन्द्रह गो आतंकियन पर से मुकदमा हटवलसिदलित स्मारक घोटाला में नसीमुद्दीन आ बाबूसिंह पर लोकायुक्त के फाँसलोकसभा २०१४ के तइयारी में आपन आपन गोटी बइठावे लागल कांग्रेस आ भाजपासरकारी अफसर पर मरद छीने के आरोपकैमूर सड़क हादसा में एगो मुखिया के मौतपाँच लाख के संपति चोरीट्रक जीप का टक्कर में तीन आदमी के जान गइलशतरंज प्रतियोगिता में बनारस के रुतबा सिनेमा भोजपुरी‘राजवीर’ के संगीतमय मुहूर्तचिंटु बन गइलें नायकआग में झँउस गइले प्रवेशलालपाखी के स्पेशल गानानिरहुआ के ‘‘वर्दी वाला गुन्डा’’चाहीलें कि सगरी परिवार साथे बइठल देखे हमार फिलिम – आनंद डी. गहतराजसरगम ऑडियो करी रानी नं 786 के म्यूजिक रिलीजहर पल सिखावेले ई जिनिगी, कहेली अक्षरा सिंहशिवभक्त विनय आनंद करीहें ‘शिवचर्चा’गुन्जन पन्त के मजगर अभिनय के जादू चलल बिहार मेंभोजपुरी चुटपुटिहा SMS\tकुछ लिंक\tFriends Computers, Ballia भोजपुरी दिशा बोध के पत्रिका "पाती"\nभोजपुरी पंचायत पत्रिका के जुलाई अंक\n"भोजपुरी जिन्दगी" पत्रिका\nPublished by O.P.Singh from Ballia 277001 Contact email : anjoria@outlook.com\nCopyright © 2013 अँजोरिया


मरद के मरद - पईसा - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा Katha मरद के मरद - पईसा\nमरद के मरद - पईसा\nई कहानी आर्थिक तंगी से गुजरे वाला अईसन परिवार के बा जे बिना कुछ सोचले समझले बिना ओकर परिणाम शोचले अईसन कर देबे लन कि उनका जिनगी भर पछतावे के पडला . ई कहानी के नायेक राधारमण एगो प्रेस में काम करत रहले. तलब भी कम मिलत रहे. जेकरा से उनका आपन परिवार चलावे में दिकत त होते रहे. ओहू में नोकरी छुट जाये से ऊ आर्थिक तंगी से गुजरे लागले. आ अईसन हालत में चली गईले कि ऊ आपन परिवार त खतमे क दिहले आ आपनो ईह लीला ख़तम करे के कोशिश कईले. कहानी के पात्र आ स्थान के नाम के मिलाप मात्र एक संजोग हो सकत बा.\nसोमार के सबेरे-सबेरे स्मिता रामधुन के गुण गान करत आपन मस्ती में डूबल काम प चलऽल जात रही . तबही राहता में सुरेश बाबु स्मिता के टोकले.....\n"काहो स्मिता! सबेरे-सबेरे बड़ा निक रामधुन में मगन होके चलऽल जात बाडू.”\n“ आरे का कही बाबूजी रउरा लोग के काम से फुरसत कहा मिलत बा कि भगवान के पूजा पाठ करी सकी . एही से काम प आवे समय जवन थोड बहुत समय मिलेला ओही में भगवान के नाम ले लेबेनी .”\n“ बहुत बढ़िया , ठीक बा, ठीक बा, जा हाली-हाली सभ घरन के काम निपटाव .” “जी बाबूजी .”\nस्मिता सबसे पहिले राधारमण बाबू के फ्लैट में गईली . केवाड़ी पिटली बाकी केहू केवाड़ी ना खोलल . दोसरा हाली फेरु केवाड़ी पिटली , अबकियो हाली केवाड़ी ना खुलल . एह प स्मिता सोचे लगली कि आखिर केवाड़ी काहे नईखे खुलत , आजू तकले त अतना देरी नईखे भईल ? आजू का बात बा कि मलिकिनी केवाड़ी नईखी खोलत ? जबकि मालिको घरे में बाड़े . कही कुछुओ हो त ना गईल ? स्मिता एक हाली फेरु आवाज़ लगावत केवाड़ी पिटली , “ मलकिनी हम स्मिता केवाड़ी खोली काम करे आईल बानी .” अबकी हाली आधा केवाड़ी खुलऽल, भीतरी से राधारमण बड़ी घबडाईल झकले . जबले स्मिता कुछ कह पऽवती आ घर के भीतर जा पऽवती ओकरा से पाहिले राधारमण .........स्मिता अबही जा, बाद में आके काम कऽ दिह .” आ जल्दिये केवाड़ी बन क दिहले .\nस्मिता अगिला फ्लैट में काम करे खातिर बढ़ी गईली. बाकी ऊ परेसान रही आ सोचत रही कि आखिर का बात बा जे मालिक अतना घबराइल आ परेसान रहले ? कही कवनो अनहोनी त ना हो गईल बा ? बाकी आपन बेचयन धेयान के तुरत बडबडईली, “ ना अईसन कुछ एहिजा नईखे हो सकत , एहिजा फ्लैट में भला के आ सकत बा ?\nसभ फलटन में काम कईला के बाद स्मिता फेरु राधारमण के फ्लैट में गईली . फ्लैट में ताला लागल देखिके स्मिता चिहऽईली कि अबही त मालिक रहले आ अबही ताला मारिके कहा चली गईले ? थोड़ी देर राह देखला के बाद स्मिता भी आपन घरे चली गईली . दुपहरिया में फेरु काम करे गईली त देखली कि अबहियो राधारमण के फ्लैट में ताला लागल बा . ऊ बडबडऽईली, “ बुझात बा मालिक आपन बाल बच्चा के साथे कही चली गईले ? ” आ ईतमिनान से दोसरा फ्लैट में काम करे चली गईली . देखत-देखत तिन-चार दिन हो गईल . चौथा दिने स्मिता काम प अईली त .......\n“ ई का राधारमण बाबू के फ्लैट के सोझा अतना भीड़ काहे ? का हो गईल बा ? आ उनकर केवाड़ी काहे खोलवावल जात बा ? तबही पुलिसों आ गईल . पुलिस के देखिके स्मिता भी भीड़ में शामिल होक तमासा देखे लगली . देखली कि मालकिन के बाबूजी , भाई , आ भउजियो भीड़ में शामिल बा लोग . बड़ी देरी तकले केवाड़ी ना खुलला प पुलिस केवाड़ी तुर दिहलस. ओकरा बाद फ्लैट के बहरी खाड सभ लोग घर के भीतरी गईलन . घर के भीतरी राधारमण के मेहरारू श्रुति आ उनकर चारी वरिस के लईका अमित मरल हाल में पलंग प पडल रहे लोग . ऊ दृस्य देखिके स्मिता के कलेजा फाटे लागल . ऊ आपना प काबू पावत कसहू भीड़ में से सरकत आपन मलकिनी के बाबूजी आ भउजी लगे जाके उनका के सहारा देबे लगली . दुनो लाश एकदम से सरी गईल रहे . जेकरा से बड़ी बदबू निकलत रहे . घर के भीतरी के हाल देखिके सभ केहू सिहर गईल रहे . आ सभेके मुह से एके बोली निकलल . कईसन आदमी बाडन राधारमण , आपन मेहरारू आ बेटा के मारी के ओही घर में रहत बाडन . ऊ आदमी ना आदमखोर हवे आदमखोर . फ्लैट के भीतर दुसरका रूम के केवाड़ी भी भीतरी से बन रहे . पुलिस शक प ओहू रूम के केवाड़ी तुरवादिह्लस . ओह में राधारमण आपन दुनो हाथ के गट्टा के नश काटी के बेसुध पडऽल रहले . खून के लाल रंग से पूरा रूम रंगा गईल रहे . अबहियो खून के धार चलत रहे . राधारमण के ईलाज खातिर अस्पताल में भरती करा दिहल गईल.\nदू दिन बाद राधारमण के होश आईला प पुलिस उनका से पूछ-ताछ करे अस्पताल पहुच गईल . पाहिले त राधारमण एनो ओने के बात करत रहले , बाकी जादा देरी तकले पुलिस के सामने टिक ना पवले . आ जवन कुछ बतवले ऊ एकदम से करेजा कपा देबेवाला रहे .\nराधारमण के बाबूजी एगो नामी कम्पनी में इंजिनियर बाडन . राधारमण के पत्रकारिता कईला के बाद एगो नामी गिरामी समाचार पत्र में कम्पूटर ओपरेटर सह समाचार संकलन के नौकरी लाग गईल . प्रेस में काम करे के चलते शहर के बड-बड लोगन से राधारमण के जानपहचान हो गईल . उनकर माई-बाबूजी राजधानी में रहत रहले . नोकरी लागला के बाद राधारमण के दोसरा शहर में रहे के पडत रहे . नोकरी के वरिस बीतत-बीतत राधारमण के बाबूजी एगो पढ़ल-लिखल लईकी श्रुति से राधारमण के बिआह करवा दिहले . ओकरा बाद राधारमण आपन मेहरारू के लेके आपना साथे आ गईले . एहिजा एगो किराया प फ्लैट लेके दुनो बेकत रहे लगलन . दुनो के गिरहस्थी सुखमय बीते लागल . वरिस भीतरे राधारमण के एगो खुबशुरत बेटा अमित के जनम भईल . बेटा के जनम के बाद राधारमण के जिमेवारी बढ़ गईल . अब उनकर प्रेस के दरमाहा से घर चलल मुस्किल होखे लागल . नामी गिरामी लोग से जान पहचान होखे के चलते उनका शराब के भी लत लाग गईल रहे . पईसा के कमी से अब ऊ आपन घर चलावे आ शराब के शौक पूरा करे खातिर राधारमण आपन बाबूजी से पईसा मांगे लगले . जब राधारमण आपन बाबूजी से पईसा के मांग करस त दुनो में अनऽबन हो जात रहे . उनकर बाबूजी कहत रहले नोकरी काहे नईख छोड़ देत , ई कईसन नोकरी बा कि तहार आपन परिवारों नईखे चलत .\nदेखत-देखत अमित चारी वरिस के हो गईले . बेटा के नाम ईसकुल में लिखावावेके चिंता सतावे लागल राधारमण के . ऊ आपन बेटा के नाम शहर के बड ईसकुल में लिखवावल चाहत रहले . बाकी अड़चन आवत रहे पईसा . ई उलझन में रहले रहन कि समाचार पत्र के नोकरिओ छुट गईल . अब ऊ एकदम बेरोजगार हो गईल रहले . ओह में फ्लैट के किराया.......और सभ ना जाने का-का सोचत रहले .\nपईसा के तंगी से लड़्त राधारमण एक दिन आपन प्रिये पत्नी से कहले कि “ श्रुति एगो कम कईल जाऊ कि ई भाड़ावाला घर छोड़ी दिही जा आ चल माई-बाबूजी के लगे उनके साथे रही जा . ऊ राजधानी ह ओहिजो बढ़िया- बढ़िया इसकुल बा ओहिजे अमित के नाम लिखावादिहल जाई .” श्रुति, राधारमण के बात मानेवाला जे कहा रही . उनकर मन त एही शहर में लाग गईल रहे .\n“ देखि जी , हम एह शहर से कतही जायेवाला नईखी . अईसन करी कि रउरा बाबूजी से कुछ पईसा लेली आ हमहू आपन बाबूजी से कुछ लेलेत बानी . कुछ दिन अईसे चली ओकरा बाद त राउर कही ना कही नोकरी लागिये जाई .”\n“ देख श्रुति हम बाबूजी से पईसा मांगल नईखी चाहत. मान ल कि एक घरी पईसा मंगियो लिही त आखिर अईसे कतना दिन चली .”\n“ ई रउरा समझी” . आखिर तंग आके राधारमण आपन बाबूजी लगे गईले . ओहिजा से लौटला प “ देख श्रुति बाबूजी एगो कंपनी में नोकरी लगावादेले बानी अब हमनी के दोसरा शहर में जायेके पड़ी . अईसन करत बानी कि तहरा के आ अमित के बाबूजी के लगे छोड़ देत बानी . तू लोग ओहिजे रहिह जब हम आपन जगह प सभ कुछ सहेज लेबी तब तहरा के साथे ले चलब .”\n“ देखि जहा रउरा जायेके बा जाई . हम एहिजे रहब कतही ना जईब . खास कर राउर माई- बाबूजी लगे . ओहिजा ढेर कामो करे के पड़ी आ रोज- रोज सासू के खिट – पिट. अगर रउरा हमनी के ना देखब त हम एहिजा कतही छोट-मोट नोकरी क लेबी . बाकी एहिजे रहब .”\nआखिरी बार राधारमण आपन मेहरारू श्रुति के समझावे के कोशिश कईले . श्रुति के पकड़ी के बोलले ......” अईसन काहे करत बाडू तनिक सोच नोकरी छुट गईल, घर भाडा के बा, भाडा काहा से आई , खाए- पिए के भी पईसा चाही . जानत बाडू मरद के मरद पईसा होला. पईसा बिन मरद एगो बिधवा लेखा होला. आखिर बाबूजी कब ले सहायता कारिहे .”\n“ हम कुछ नईखी जानत . रउरा सोची बिआह त रउरा कईले बानी. हम एहिजे रहब कही नईखी जाए वाला.”\nतबही राधारमण, श्रुति के पकड़ी के ठेलत पलंग प पटक दिहले . घर के जंगला प खडा होके अमित घर के बहरी झाकत रहले . पलंग प गिरला के बाद श्रुति कुछ समझ पवती राधारमण श्रुति के देहि प परी गईले आ श्रुति के गरदन पकड़ी लिहेल तब तकले श्रुति के कुछ ना बुझाईल . ओकरा बाद राधारमण, श्रुति के गरदन दबावे लगले श्रुति थोड़ी देर घिघिअईली आ जल्दिये थिरा गईली . आपन महतारी के घिघिआईल सुनी के अमित जोर-जोर से रोये लागल . अब राधारमण सोच में डूब गईले कि अमित त सभ जान गईल . केहू के बता ना दे. ओह छोट लईका के भी राधारमण आपन गोदी में उठाके चुप कराके श्रुति के बगल में सुता दिहले . कहले कि बेटा तू बहुत रोअत बाड चल तहरो के तहार माई लगे पहुचा देत बानी. ओकरा बाद पलंग प पडल तकिया लेके राधारमण ओह छोट लईका के मुह प धके जोर से दबा दिहले. जेकरा से अमित भी आपन माई के साथे बेसुध बेजान पड़ी गईले . जब दुनो महतारी बेटा में कवनो सुगबुगाहट होत ना देखले त उनकर होस आईल .\nरोये लगले ई हम का कऽदेनी अपने हाथे आपन प्राण से भी जादा मानेवाले मेहरारू आ बेटा अमित के अपने हाथे जान से मारी दिहनी ? अब कहा जाई, का करी, अब जेल जाए सेकेहू नईखे रोक सकत ? राधारमण के दिमाग काम कईल बंद कर दिहलऽस . लाश ले जासु त केने ? दुनो मातारी बेटा के लाश ओहितरे चारी दिन पलंग प पडल रहल . रोज राधारमण दुनो के ध-ध के रोअत रहले . ओह बीच में राधारमण एक दाना भी खाना के ना खईले. बड़ी कमजोर हो गईल रहले . लाश भी सड़ी गईल रहे . जब लाश के गंध निकले लागल त सेंट के भरल शीशी लाश प उड़ेल देत रहले. जेकरा से लाश के गंध फ्लैट से बहरी ना जात रहे. आखिर पाप के गगरी कब ले ना भरित ? एक न एक दिन त ओकरा उफनाये के ही परेला. आ उहे भईल राधारमण के साथे .\nदोसरा ओरी चार दिन से श्रुति के बाबूजी आपन बेटी से बात करे आ कुशल छेम जाने खातिर फोन लगावत रहले . फोन के घंटी त बाजत रहे बाकिर केकरो से उनकर बात ना हो पावत रहे. आखिर थाक हरी के श्रुति के बाबूजी, आपन बेटा , पतोही के साथे आपन बेटी के खोजे खातिर राधारमण के फ्लैट प आगईले . ओहिजा केवाड़ी में ताला लागल देखिके चिहईले . बाकी बेटी मोह में केवाड़ी के लगे खाड होक फेरु से राधारमण के फोन प फोन कईले, घंटी बाजे लागल. घंटी के आवाज़ फ्लैट के भीतरी से आवत रहे. जब ऊ केवाड़ी से सटी के फ़ोन के आवाज़ सुने लागले त एगो अजीब महक उनका नाक में घुसल . ओह प ऊ थाना गईले आ पुलिस के लेके राधारमण के फ्लैट प आ गईले . फ्लैट के केवाड़ी तुरवावल गईल जहवा श्रुति आ अमित के लाश मिलऽल . ओकरा बाद पुलिस राधारमण के जेल भेज दिहलऽस.\nअंक - 22 (7 अप्रैल 2015)


बड़का के ? मौत, की रुपइया ? – Anjoria\nअक्टूबर 18, 2010 देश आ समाज, भोजपुरी, सरोकार\nआदमी के सुभाव बुझल बहुते कठिन बा. एकरा के जेतना गहराई से बुझे के प्रयास करीले, ओही अनुपात में अउरी अनबुझाह होत चलि जाले. बाकिर पिछला (30 सितम्बर 2010) के आंखि का सोझा एगो अइसन घटना घटल कि एह मानवीय स्वभाव के समुझे के एगो अउर अवसर मिल गइल. दुपहरिया से लेके रात 8 बजे ले अयोध्या मामला के रिपोर्ट देखे खातिर टीवी सेट प नजर चिपकवला के बाद, दिल्ली के सुरत-ए-हाल देखे के विचार मन में आइल.\nमयूर विहार फेज2से बदरपुर (जहवां हमार भइया रहेनी) जाए खातिर रुट संख्या 534 के बस से महारानी बाग पहुंचनी. इहे रात के9बजत होई. सड़क प चहल-पहल ओइसन ना रहे, जइसन अमूमन होखेला. एगो विरान… सुस्ताइल सड़क. जवना बस में बइठल रहनी बमुश्किल 10-12 गो लोग रहल होइहें. रास्ता में दुकान खुलल लउकत रहली जा, बाकिर खरीददार नदारद रहन. कारण त रउआ लोग बुझिए गइल होखब, 60 साल पुरान अयोध्या मसला प फैसला के दिन जे रहे. हालांकि ओह समय तक फैसला आ चुकल रहे. ना केहू हारल रहे अउर ना केहू के जीत भइल रहे. तबो कवनो अनहोनी के अनेसा लोगन के अपना-अपना घरन में कैद होखे प मजबूर क देले रहे. दिल्ली के सड़कन प जवन लोग नजर आवत रहे उनका मन में भय के कहीं कवनो भाव ना रहे. भारत के नागरिकन के परिपक्वता झलकत रहे. ठीक ओइसहीं जइसे कि एनडीटीवी प पंकज पचौरी, रवीश कुमार अउर कमाल खान के रिपोर्टन में झलकत रहे.\nखैर, हमरा आश्रम मोड़ से बदरपुर खातिर बस पकड़े के रहे एह से हम 534 न॰ के बस से महारानिए बाग उतर गइनी. ओहिजा से आश्रम मोड़ महज 200 मीटर के दूरी प बा. हम पैदले जात रहनी. अचानक एगो बाइक दुर्घटना ग्रस्त हो गइल. ओकरा जद में एगो साइकिल सवारो आ गइल. बाइक प दू गो युवक रहन, एगो के सिर में चोट लागल, ऊ बेहोश हो गइल. दूसरका के कम चोट लागल रहे, ऊ उठल अउर सीधे गाली देत साइकिल सवार के ओरि लपकल. तब ले हम अउर कुछ अउर राहगिर ओहिजा पहुंच चुकल रहनी. बाइक सवार के डांट के ओकरा के आपन दोसर साथी के अस्पताल ले जाए के सलाह देहनी जा. एही बीच हम स्टैंड में खड़ा दिल्ली पुलिस के एगो सिपाही के बोला के ले अइनी. ऊ आके पीसीआर(पुलिस कंट्रोल रुम) के फोन कइलस. एही बीचे बेहोश पड़ल दूसरका बाइक सवार के होश आ गइल. ऊ दूनों जाए के जिद करे लगलन स. पुलिस वाला ओकनी के जिद के कारण ओकनी के जाए देलस. 12-13 मिनट बितल होई कि पीसीआर वैन आ गइल, बाकिर ओकरा बैरने लौटे के पड़ल. हम साइकिल वाला से पूछनी, भैइया रउआ ठीक बानी नू… ऊ जवाब देलस- हं, अउर बिना देर कइले एगो सवाल दगलस – “रउआ सब ओह दूनों के जाए काहे देनी ह, हम ओकनी से कुछ पइसा लेतीं !! ई सुनके हम चकरा गइनी.\nऊपर के दूनों घटना हमरा के ई सोचे प मजबूर क देलस कि आजु आदमी के रुपिया केतना मजबूर क देले बा. तनी सोचीं, जवना हाल में साइकिल सवार (अबहीं कुछे क्षण पहिले ऊ मौत के चंगुल से निकलल रहे) रहे, ओह हाल में अगर ओकरा आपन सही सलामत बच जाए जेतना खुशी ना रहे, ओह से कहीं जादा निराशा ओह दूनों के छोड़ल जाए से रहे. ऊ मौत के चंगुलो में कुछ रुपिया के चाह राखत बा. ई सोचे वाला बात बा कि ऊ कवना तंगहाली से गुजरत होई ? ई कवनो इंसान के तंगहाली के चरमे नू बा कि, जहवां ऊ आपन मौत के सदमो में रुपिया के चाह रखे के साहस जुटा पावत बा. दोसर ओर तनी धेयान दीहीं पहिलका घटना प जब एगो दोस्त आपन चोट खाइल दोस्त के चिंता छोड़के एगो साइकिल वाला के मारे खातिर (जवना में ओकर दबंगई के झलक लउकत बा ) लपकत बा. ओह युवक (उमिर 20-22) के व्यवहार के हमनी के आपन मध्यवर्गीय समाज के व्यवहार के (प्रतिकात्मक) रूप से देख सकीले जा. जवन कि आपन गलतियन के माने खातिर तइयार नइखे. निम्न मध्यम वर्ग से मध्यम वर्ग के श्रेणी में पहुंचल अइसन लोग समाज में आपन कुंठा देखावे के कवनो मौका नइखन छोड़े के चाहत. शायद इहे कुंठा ओह युवक के एगो असहाय साइकिल सवार प हाथ उठावे खातिर प्रेरित करत रहे.\nमानवीय व्यवहार के एह रंग के देखके हम खुद सदमा में बानी, जहवां प आदमी खातिर रुपिया साध्य हो गइल बा. शायद एही तरह के कवनो अनुभव के बाद वेस्ट के राजनीतिक विचारक मैकियावेली के मानव स्वभाव के बारे में ई कटु सांच कहे खातिर मजबूर होखे के पड़ल होई कि, ‘मानव आपन बाप के मौत के जिम्मेदार आदमी के त माफ क सकेला, बाकिर आर्थिक नोकसान पहुंचावे वाला के ऊ हरगिज माफ नइखे क सकत.’\nखैर, अयोध्या प फैसला अइला के बाद के दिल्ली के देखे निकलल रहनी, जवन कि देख लेहनी, जी भर के… अउर ई त कहिए सकत बानी कि मंदिर-मस्जिद के मसला प दिल्ली वालन के दिल प अब राज़ त नइखहीं कइल जा सकत. हालांकि, ई मामला कबहूं सबसे बड़ न्यायालय में आ सकेला. अउर अंतिम फैसला में अबहीं बहुत देर लाग सकेला. बाकिर एगो बात त तय हो गइल बा कि भारत के हिंदू-मुसलमान मंदिर-मस्जिद के नाम प लड़े खातिर एकदम तइयार नइखन.


Ziox Astra टाइटन 4G Price in India, Full Specs - December 2019 | Digit\nZiox Astra टाइटन 4G\nउपयोगकर्ता के समीक्षा\nLAUNCHED Updated on 09-Apr-2019\n5 |5MP\n16 GB/1 GB\nCOLORS Rose Gold Champagne Gold\nZiox Astra टाइटन 4G Brief Description\nZiox Astra टाइटन 4G Smartphone5-इंच स्क्रीन HD IPS LCD Capacitive Touchscreen के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व 294 पर इंच बा | फोन 1.3 GHz Quad कोर प्रोसेसर से संचालित बा और एकर रैम 1 GB बा. Ziox Astra टाइटन 4G Android 7.0 ओएस पे काम करेला.\nZiox Astra टाइटन 4G Smartphone June 2017 मे लॉंच भईल रहे|\nई स्मार्ट्फोन 1 GB रैम के साथ आवेला|\nफोन मे 16 GB आंतरिक स्टोरेज बा|\nएकर आंतरिक स्टोरेज माइक्रो एसडी कार्ड के सहायता से 64 GB बढ़ावल जा सकेला|\nZiox Astra टाइटन 4G मे कनेक्टिविटी के तरीका बा : ,GPS,Wifi,HotSpot,Bluetooth,\nZiox Astra टाइटन 4G के कैमरा मे ,,Video Recording लोड बा|\nस्मार्ट फोन मे आगे वाला कैमरा5MP के सेल्फी ले सकेला|\nविशेष विवरण उपयोगकर्ता के समीक्षा\nZiox Astra टाइटन 4G विशेष विवरण\nवारंटी और निर्माता की जानकारी : Ziox\nमॉडल : Astra Titan 4G\nलॉन्च के डेट (दुनिया भर के) : 29-06-2017\nआपरेटिंग सिस्टम : Android\nओएस वर्ज़न : 7.0\nरंग : Rose Gold, Champagne Gold\nउत्पाद के नाम : Ziox Astra Titan 4G\nस्क्रीन साइज़ (इंच में) : 5\nबैटरी : HD IPS LCD Capacitive Touchscreen\nस्क्रीन रेजोल्यूशन (पिक्सेल में) : 720 x 1280\nपिक्सेल घनत्व (PPI) : 294\nग्लास मे खरोच ना लागी : N/A\nआगे के कैमरा मेगापिक्सेल : 5\nअपने से फोकस करे वाला : N/A\nचेहरा खोजे वाला : N/A\nबैटरी क्षमता (एमएएच) : 3000\nLocale.Removal Battery (Yes/No) : N/A\nसेंसर्स एंड फीचर्स\nआस पास के गतिविधि महसूस करे वाला यंत्र : Yes\nG (ग्रेविटी) सेंसर : Yes\nफिंगरप्रिंट महसूस करे वाला यंत्र : Yes\nअनुस्थापन महसूस करे वाला यंत्र : N/A\nगति नापने वाला : N/A\nवायु-दाब नापे वाला : N/A\nचुंबकीय दबाव नापे वाला यंत्र : N/A\nवाई-फाई क्षमता : Yes\nप्रोसेसर कोर्स : Quad\nपैमाना (एलxबीxएच एमएम में) : N/A\nवजन (ग्राम में) : N/A\nस्टोरेज : 16 GB\nहटावे वाला स्टोरेज (बा की ना) : Yes\nहटावे वाला स्टोरेज (सबसे ज़्यादा) : 64 GB\nHave This Device?\nHow was your experience with it\nFor Ziox Astra टाइटन 4G\nZiox Astra टाइटन 4G Price in India\nZiox Astra टाइटन 4G Price In India Starts From Rs.5800 The best price of Ziox Astra टाइटन 4G is Rs.5800 on Amazon.This Mobile Phones is available in 16GB variant(s).Ziox Astra टाइटन 4G is available in Rose Gold, Champagne Gold colour(s) across various online stores in India.\nAmazon Ziox Astra Titan 4G (Champagne Gold) ₹ 5800\nएप्पल iPhone 11 Pro 256GB\nहुआवेइ Y5 2019 32GB\nवीवो NEX35G\nपैनासोनिक Eluga i7\nओप्पो Reno 2\nमोटोरोला Moto E6 Plus 64GB\nUR मोबाइल B14\nज़ियौमी Redmi Note 8 Pro 128GB\nBlack Shark2Pro 512GB\nहुआवेइ Mate 30 5G\nवीवो Z5 128GB\nवीवो X30 Pro\nएप्पल iPhone 11 Pro 512GB\nZiox पॉपुलर मोबाइल-फोन\nZiox Astra Curve 4G\nZiox S333 Wi-Fi\nZiox Z 214i\nZiox Duopix F9\nZiox Astra Star\nZiox Z23 Zelfie\nZiox Astra Metal 4G\nअदर मोबाइल-फोन in this price range(bhojpuri)\nWe are about leadership-the 9.9 kind! Buildingaleading media company out of India.And,grooming new leaders for this promising industry.(bhojpuri)


तनी हट-हटा के….(2) – Anjoria\nJan 4, 2015 तनी हट-हटा के, पाती, प्रगत द्विवेदी, भोजपुरी\n– प्रगत द्विवेदी\nहमनी के भोजपुरिया लोगन में कम ‘क्रियेटिविटी’ नइखे. जोगाड़ पर काम चलावे आ लोके-लहावे के चलन हमनी क खासियत मनाला. हमनी में से कतने लोग बिना सुबिधा संसाधन आ बे साज-समान के अतना गजब का ऊँचाई प चहुँपल कि देखि के तयजुब होई. बाकि सफलता का ऊँचाई प पहुँचल ए’ लोगन में, अपना लोगन से लगाव आ क्षेत्र से जुड़ाव ओंही तरे बा. सभ जहाँ-तहाँ छिटाइल बा आ अपना काम में लागल बा. भोजपुरी भाषा में लिखला-पढ़ला आ छपला-छपवला के कोसिस अबाध गति से चलत रहेला. ईहो एक तरह के ‘क्रियेटिविटी’ आ जुगाड़-प्रकाशन के प्रमान बा. बस एह लोगन के ‘क्रियेटिविटी’ आ लिखला-पढ़ला के प्रचार प्रसार आ पहुँच नइखे. खास तौर से बड़का-शहरन में. एसे अब ई जरूरी हो गइल बा कि हमनी का भाषा के कवि-लेखक आ अउर तरह के रचनाशील लोगन के अइसन ‘प्लेटफार्म’ भा तगड़ा ‘मंच’ मिले, जहाँ लिखला-छपला आ सुनला-सुनवला के दायरा अउरी बढ़ावे क मोका मिले.\nई प्लेटफार्म देस-दुनिया से जुड़ जाव त का पूछे के? ई तबे संभव होई जब भोजपुरी भाषी लोग आपुस में जुड़िहें. कवनो मजबूत आ स्थायी ‘प्लेटफार्म’ भा ‘मंच’ पद, सम्मान आ निजी ‘ईगो’ से हटिये-हटा के बन सकेला. समय का माँग का मुताबिक अपना भाषा-संस्कृति के, सिरजल साहित्य आ कला के अउरी रोचक आ आकर्षक बना के, अपना भाषा के विकास आ प्रचार-प्रसार के बल दिहल जा सकेला.\n‘पाती’ का पछिला अंक में ‘तनी हट-हटा के’ स्तंभ (कालम) का जरिये हमनी का बीच एगो ‘संवाद’ सुरू भइल रहे. ओकरा बाद से अबले, तीन महीना का भीतर हमके जवन समय मिलल, हम सेम्पल-बतकही खातिर 170 गो अइसन लोगन से मिलली, जेकर गाँव-घर यूपी-बिहार के भोजपुरी क्षेत्रन में बा, बाकिर ओ लोगन के रिहाइश आ काम-धंधा दिल्ली, पंजाब, हरियाणा, मुम्बई, मध्यप्रदेश आ कलकत्ता आदि में बा.\nसर्वे के दायरा में ज्यादातर लोग बीस से पैंतालीस बरिस के आयु-वर्ग के ऊ लोग रहे जे ज्यादातर नोकरी, इन्जीनियरिंग, मैनेजमेन्ट, इस्कूल-कालेज आ सरकारी-सेवा-क्षेत्र से जुड़ल बा. जब ‘पाती’ के अंक ए लोगन के दिहल गइल त ओह लोगन के, एह पत्रिका में छपल सामग्री पढ़े में बड़ा अटपटाह लागल, हालांकि ऊ लोग हिन्दी अखबार सरपट पढ़ि लेव. गीत, गजल आ कविता त ऊ लोग कइसहूँ पढ़ि लिहल बाकि गद्य-विशेष कर कहानी, लेख आ समीक्षा-आलोचना पढ़ला में हवा खराब हो गइल. साइत भोजपुरी पढ़े भा लिखे के ओ लोगन के रपटा (आदत) ना रहे. बोलत-बतियावत ई लोग ज्यादातर ‘हिंग्लिश’ आ अंगरेजी शब्दन के इस्तेमाल करत लउकल भा अंगरेजी शब्दन के भोजपुरियावत.\nएह सर्वे में एगो खास जानकारी ईहो भइल कि 80 प्रतिशत से ज्यादा लोग ‘इन्टरनेट’ पर भोजपुरी का बारे में अनजान रहे. हँ 22 प्रतिशत लोग ‘हवाट्स ऐप’ पर भोजपुरी चुटकुला आ लतीफा के लिखल-पढ़त मजा लेत रहे. कुल्हि मिला के हमके इहे बुझाइल कि कूल्हि खरचा आ मेहनत, आ लिखल-छपावल एगो सीमित दायरा में संचित-संकुचित बा. भोजपुरी के विशाल क्षेत्र आ एह भाषा के बोले-बतियावे वाला बहुते लोग-भोजपुरी में लिखे-पढ़े आ छपे-छपावे वाला लोगन का ‘क्रियेटिविटी’ से पूरा-पूरा परिचित भइला से वंचित बा.\nसगरी ‘क्रियेटिविटी’ एगो खास दायरा में घूमत-घोरियावत बा. ई जनला का बाद हमके लागल कि एकरा बाहर अइला आ बिस्तार खातिर निश्चित रूप से एगो प्लेटफारम के जरूरत बा, जहाँ प्रतिभा कौशल से भरल संवाद, बतकही आ ‘क्रियेटिविटी’ के पहुँच आ पइसार (कम्युनिकेशन) बढ़े. भोजपुरी के युवा वर्ग हमनी का ‘भोजपुरी कम्युनिटी’ से जुड़ी त अउर अच्छा होई. नया आ पुरान का मेल-मिलाप आ संवाद का एह मंच से, विचारन के खाद-पानी मिली त नया बीच के अँखुवाए आ बढ़े में बहुत मदद मिली.\nत एह दिसाईं, ‘पाती’-मंच अब एगो नया पहल करे जा रहल बा. नया साल 2015 में भोजपुरी भाषा साहित्य आ संगीत-कला खातिर चुनिन्दा भोजपुरी गीतन के सीडी, चुनिन्दा कहानियन या लघु कहानियन के आडियो सीडी आ कम समय का लघु नाटकन का मंचन का दिशा में काम कइल जाई. एह को िसस मे ं हमहन के ज्यादा-जो र ‘ओडियो-विजुअल’ फार्मेट, में होई आ ओकरा के वेबसाइट, कम्प्यूटर आ मोबाइल का जरिये सबके सुलभ करावल जाई. एकरा खातिर जरूरी प्रबन्ध आ संसाधन जुटावे में एगो छोट टीम काम में लाग गइल बिया. ज्यादा आ अउर जरूरी जानकारी ‘पाती’ परिवार का वार्षिक-समारोह (अप्रैल-मई) में दिहल जाई.\nएह मंच पर भोजपुरी लिखे पढ़े वाला लोगन का साथ-साथ गायन, वादन आ अभिनय से जुड़ल प्रतिभा संपन्न लोगन के स्वागत बा. हमार ई मान्यता आ विश्वास बा कि लिखला-पढ़ला का जरूरत का साथ, समग्र भोजपुरी सांस्कृतिक रचनात्मकता के पाठक, श्रोता आ दर्शक नाँव के संग्राहकन के ढेर जरूरत बा. टप्पा-टोइंयाँ अलगा-अलगा गोल बना के सरकारी ‘फंड’ आ ‘पद-सम्मान’ का आसरा में, जोगाड़ पानी वाली चकरी से छुटकारा पाके निष्ठा आ लगन से कुछ बढ़ियाँ आ नया कइल ज्यादा सार्थक आ मूल्यवान बा. हमहन के भाषा संस्कृति आ कला आगा बढ़ी आ पसरी त हमहनो क भला होई. इहाँ प्रतिभा अपना लगन आ मेहनत से खुद ब खुद चमकी.\nहमनी का क्षेत्र में केतने धुनी आ गुनी लोग बाड़न जे अगर निस्वार्थ भाव से जुटि के सुरिया जइहन त हमनी का साहित्य, कला आ अभिनय के पाठक, श्रोता आ दर्शक तक पहुँचे के जीवनी शक्ति आ राह मिल जाई. तब हमनिये में से बहुत लोग गर्व से कहि सकी कि हमनियो के खूबी आ खासियत राष्टंीय-अन्तर्राष्टंीय तौर पर जानल जा रहल बा. एसे हमनी का भोजपुरी भाषा के शान, स्वाभिमान आ बल-बेंवत के ‘स्वीकार्यता’ (ऐक्सेप्टेन्स) बढ़ी. भोजपुरी भाषा के तेवर आ अन्दाजे-बयाँ कुछ अउर ना रहित, त खाली एकरा मुलम्मा भर से, आमिर खान के ‘पीके’ अतना रुपया आ हलचल ना पैदा करित. हमनियो के आगा आवे वाला समय में अउर प्रभावी बने खातिर अपना अभिव्यक्ति (एक्सप्रेशन) के लोकप्रियता आ स्वीकार्यता (एक्सेप्टेन्स) का दिशा में बढ़वला आ कोसिस कइले से कुछ बात बनी. आ जब बात बने लागी त अपना आपे बदलाव लउके लागी.\nएह ‘अंक’ में बस अतने. आगा फेर हट-हटा के कुछ कहल-कइल जाई. नया साल 2015 भोजपुरी ‘क्रियेटिविटी’ के बिस्तार आ लोकप्रियता क साल होखे, एकरा खातिर हमार हिरऊ मंगलकामना!!\n(पाती के दिसंबर 2014 अंक से साभार)\nएडिटर, बिग सी मीडिया\n40/76, सी0 आर0 पार्क


ट्रक का धक्का से एगो नवही के मौत – टटका खबर\nट्रक का धक्का से एगो नवही के मौत\nबलिया जिला के फेफना इलाका के कनैला गाँव के अठारह बरीस के एगो लड़िका गड़वार पानी टंकी का लगे साइकिल से जात रहुवे कि एगो ट्रक ओकरा के कचारत भाग निकलल. कचराइल गोलू वर्मा के मौत ओहिजे हो गइल. ट्रक ड्राइवर ट्रक समेत भाग निकलल.\nएगो दोसर दुर्घटना में सहतवार इलाका के डुमरिया का लगे एगो मेहरारूठ बुचिया देवी एगो मैजिक गाड़ी से धक्का लगला का चलते मर गइल.\nभृगु मंदिर का लगे मोटरसाइकिल सवार बिहार के नैनीजोर के भरत तिवारी के एगो टेम्पो धक्का मार दिहलसि. घवाहिल भरत के इलाज जिला अस्पताल में चलत बा.


Nirahua Entertainment's AULAAD\nनिरहुआ इंटरटेनमेंट क ‘‘औलाद’’\nभोजपुरी सिनेमा के संभ्रात वर्ग तक पहुँचावे बदे भोजपुरी फिलिम स्टार दिनेशलाल यादव ‘‘निरहुआ’’ आपन प्रोडक्शन कंपनी ‘‘निरहुआ इंटरटेनमेंट प्रा. लि.’’ के बैनर तले एक संपूर्ण पारिवारिक मनोरंजक फिलिम ‘‘औलाद’’ क निर्माण कईले हउअन। निरहुआ इंटरटेनमेंट प्रा. लि के बैनर तले बनल ‘‘औलाद’’ भोजपुरी सिनेमा के पचास वर्ष पूरे होने पर निरहुआ के ओर से दर्शकन बदे एक तोहफा ह। इ फिलिम में दर्शकन के आपन घर-परिवार क कहानी देखे के मिली। दिनेशलाल कहेलन, "औलाद अईसन पारिवारिक फिलिम ह जवन हर वर्ग के दर्शकन के भरपूर मनोरंजन करी। फिलिम में मधुर गीत संगीत, शानदार एक्शन, दमदार कहानी अऊर बेहतरीन अदाकारी क संगम एक साथ देखे के मिली"।फिलिम के निर्देशन क कमान संभलले हउअन मशहूर निर्देशक असलम शेख। फिलिम में दिनेशलाल यादव ‘‘निरहुआ’’, प्रवेश लाल यादव, पाखी हेगड़े, शुभी शर्मा, अवधेश मिश्रा, मनोज टाईगर, गोपाय राय, संजय पाण्डेय, अयाज खान, संतोष श्रीवास्तव, अनिल यादव, तेज सिंह, हीरा यादव, ए. के. राज, पूनम पाण्डेय अऊर किरण यादव क प्रमुख भूमिका ह। फिलिम के लेखक हउअन के. के सिंह। फिलिम के गीतकार प्यारेलाल यादव ‘‘कवि जी’’, श्याम देहाती, संगीतकार राजेश रजनीश, संपादक जीतेन्द्र सिंह ‘‘जीतू’’ अऊर छायांकन अकरम खान हउअन। फिलिम क शूटिंग आजमगढ़ (उत्तर प्रदेश) के मनोरम लोकेशन पर कईल गईल ह। फिलिम क पोस्ट प्रोडक्शन इन दिनों मुंबई में जोर-शोर से जारी ह।स्रोत : प्रशांत निशांतRead in English\n4 comments posted (Showing 1 to 4)लगे रहिये दिनेश गोरखपुर फिल्म सिटी आप के साथ है . 09793849007Posted by : PRADEEP MAURYA at 22:40:59 on 2011-08-12दोनों भाई मिल के औलाद बनवल त kaile hwePosted by : arun kumar reporter gorakhpur at 23:11:18 on 2011-05-23भोजपुरी सिनेमा को ऐसे सार्थक प्रयासों की जरूरत है... जय हो दिनेश भैया Posted by : Arvind at 01:48:45 on 2011-05-21साराहानिय कदम निरहुआ का Posted by : guddu at 01:30:47 on 2011-05-21 Say something You may like theseधूमधाम से हुआ ‘मंगलफेरा’ का मुहूर्तमौर्य टी0 वी0 की नम्बर वन की पोजिशन कायम"दिल तऽ पागल होला" की शूटिंग समाप्तमछुआरों की जीवन पर आधारित है "नंदू निकम्मा"मनोज तिवारी की अपील : पिच्चर ना देखबे ता गोली मार देब निरहुआ-पवन सिंह की "खून पसीना"गुलशन ग्रोवर ने गाया भोजपुरी गानामनोज तिवारी होस्ट करेंगे क्राईम शो ‘सावधान इंडिया’"सईया डराईवर.." १८ नवम्बर से बिहार में Related Bhojpuri Videos


‘‘मर्द हिम्मतवाला’’ के शुरुआत हो गइल – Anjoria\nमौर्या फिल्म्स का बैनर में लेखक-निर्माता-निर्देशक जे. पी. मौर्या के भोजपुरी फिल्म ‘‘मर्द हिम्मतवाला’’ के शुरूआत पिछला दिने मुंबई के गोरेगाँव के क्लासिक कम्फर्ट होटल में भव्य पार्टी का साथे कइल गइल. एह फिल्म में पंकज केसरी, शिव शर्मा, अंजना सिंह, मोहन जोशी, आनंद मोहन, हैरी जोश, हीरा यादव, आलोक यादव आ सुरेन्द्र पाल के प्रमुख भूमिका बा. गीत-संगीत विनय बिहारी के, क्रिएटिव डायरेक्शन अनिल पाल के, संवाद लेखन सजेन्द्र लाल यादव (लालजी) के, एक्शन हीरा यादव के, आ छायांकन मनोज सी कुमार के रही.\nमुहुर्त का मौका पर भोजपुरी सिटी के किशन खदरिया, अभिनेत्री रीतू मेहरा, अभिनेता मनोज द्विवेदी, निर्देशक सिद्धार्थ श्रीवास्तव समेत कई गो गणमान्य लोग मौजूद रहे.\n( स्रोत : प्रशांत निशांत)\nरामाकांत प्रसाद के हैट्रिक


नि:सन्तान की गोद भरनेवाली स्कन्दमाता की पूजा-विधि ।। - Balaji Veda, Vastu & Astro Classes. Silvassa.\nHome / Devi Stotram / My Articles / नि:सन्तान की गोद भरनेवाली स्कन्दमाता की पूजा-विधि ।।\nनि:सन्तान की गोद भरनेवाली स्कन्दमाता की पूजा-विधि ।।\nAstro Classes, Silvassa. 07:22:00 Devi Stotram , My Articles\nनि:सन्तान की गोद भरनेवाली स्कन्दमाता की पूजा-विधि ।। Putra Denevali Skandmata Ka Din Hai Aaj.\nनि:सन्तान की गोद भरनेवाली स्कन्दमाता की पूजा-विधि ।। Reviewed by Astro Classes, Silvassa. on 07:22:00 Rating: 5


नेता, मंत्री अवुरी समर्थक प्रधानमंत्री नरेंद्र मोदी के बेसहारा क देले\nमोदी के समर्थक, भाजपा के नेता अवुरी खुद मोदी के मंत्री अयीसन असहज हालत बनावत बाड़े कि लाख कोशिश के बावजूद मोदी चुप्प नईखन रह पावत अवुरी अपना बचाव में उतरे के परता, जेकरा चलते विपक्ष के हमला करे के मौका मिल जाता।\nनरेंद्र मोदी जब से प्रधानमंत्री बनले तब से लगातार उनुका क्षमता अवुरी मंशा प सवाल उठत आईल, बहुत मौका प जनता के समझावे कोशिश भईल लेकिन नतीजा कुछ ना निकलल, सभ जस-के-तस अपना काम में लागल बा।\nआज फिर प्रधानमंत्री के मंशा चर्चा में बिया, सवाल उठता कि रोहित वेमुला के मौत प प्रधानमंत्री के बयान कहीं चुनावी राजनीति के हिस्सा त नईखे? कहीं अयीसन त नईखे कि उ ए मामला से छुटकारा पावे खाती फिर अंबेडकर के दुहाई देवे लगले?\nमोदी के मंशा के सच्चाई त उ खुद जानस, लेकिन एक चीज़ तय बा कि प्रधानमंत्री लगातार अयीसन मुद्दा प घेरात आईल बाड़े। सबसे जादा चिंता के विषय इ बा कि प्रधानमंत्री के घेरे खाती विपक्ष के कवनो खास मेहनत नईखे करे के परत, खुद सत्ताधारी दल के लोग अयीसन हालत पैदा करतारे, जवना से निकल पावल मोदी खाती सबसे बड़ चुनौती बन जाता।\nरोहित के मौत होखे चाहे असहनशीलता के मुद्दा, मोदी के सबसे जादा परेशान अपने लोग करतारे। ए लोग में कुछ त उनुका मंत्रिमंडल के हिस्सा बाड़े, जबकि कुछ भाजपा अवुरी संघ परिवार के नेता हवे। ए लोग के बयान के बाद जवन कसर रह जाता ओकर भरपाई मोदी के समर्थक करतारे।\nकुल मिलाके जनता में शामिल मोदी के समर्थक, भाजपा के नेता अवुरी खुद मोदी के मंत्री अयीसन असहज हालत बनावत बाड़े कि लाख कोशिश के बावजूद मोदी चुप्प नईखन रह पावत अवुरी अपना बचाव में उतरे के परता, जेकरा चलते विपक्ष के हमला करे के मौका मिल जाता।\nरोहित के मौत के बात कईल जाए त बिना कारण ए विषय के दलित-गैरदलित बनावल गईल। खुद स्मृति ईरानी दावा कईली कि रोहित दलित ना रहले। हो सकता कि रोहित दलित ना होखस, लेकिन मौत त सच्चाई बा, जवना से छुटकारा पावे खाती दलित-गैरदलित के बहस पैदा कईल कतहूँ से समझदारी नईखे हो सकत। स्मृति ईरानी के बयान ए मुद्दा के जीवन के लंबाई बढ़ा देलस, जवना के सुब्रामण्यम स्वामी के बयान अवुरी भड़का देलस।\nराजनीति में हरेक मुद्दा चुनावी राजनीति के नज़र से महत्वपूर्ण होखेला, अवुरी ओकर फायदा सभ उठावेला, फिर उ आज विपक्ष में बईठल लोग होखस चाहे खुद प्रधानमंत्री नरेंद्र मोदी। सभ बिना कारण सरकार के हरेक मुद्दा प घेरेला, घेरले बा, अवुरी घेरत रही।\nजेकरा लागत होखे कि मोदी पहिला नेता हवे जीनिका के घेरल जाता त उ शहीद हेमराज के याद करे अवुरी मोदी के बयान के याद करे, मोदी अवुरी सुषमा के बयान के याद करे। का हेमराज के मुड़ी कटाए में तत्कालीन यूपीए सरकार के हाथ रहे?\nशायद ना, कवनो सरकार अपना सैनिक के मुड़ी ना काटे, लेकिन तबहूँ एकरा खाती मनमोहन सिंह अवुरी कांग्रेस पार्टी के घेरल गईल, आज उहे काम कांग्रेस पार्टी समेत बाकी विपक्ष करता। हरेक मुद्दा प मोदी के घेरता अवुरी इहे राजनीति ह। कवन मुद्दा जनता के दिल में जगह बनाई एकर जानकारी केहु के नईखे एहसे हरेक राजनीति दल अवुरी राजनेता हरेक मुद्दा खाती सत्ता में बईठल लोग के ज़िम्मेवार ठरावेले।\nअसहनशीलता के मुद्दा उठल त सरकार के मंत्री अवुरी भाजपा-संघ के नेता फिर अपना अनापशनाप बयान से मोदी के अस्थिर कईले। हो सकता की हम चाहे आमिर खान, चाहे कारण जौहर चाहे बाकी लोग मोदी के पसंद ना करत होखस, हो सकता कि असहनशीलता के मुद्दा मनगढ़ंत होखे, झूठा होखे अवुरी खाली सरकार के बदनाम करे खाती होखे, लेकिन मोदी के समर्थक, मंत्री अवुरी नेता जवना प्रकार से पलटवार करतारे ओकरा से लागता कि देश में कुछ ना कुछ गड़बड़ त जरूर बा।\nलोकतन्त्र बिना विपक्ष के खतम हो जाला, विपक्ष होखे के चाही अवुरी विपक्ष रही त कथित दुष्प्रचार तक होई, लेकिन ए कथित दुष्प्रचार से छूटकारा पावे खाती जदी पूरा सरकार एक आदमी प टुट परी त नतीजा में उ आदमी जनता के सहानुभूति पावे लागी अवुरी उ कथित दुष्प्रचार सच्चाई के रूप ले लीही।\nआज हालत इ बा कि मंत्री, नेता अवुरी समर्थक प्रधानमंत्री के बचाव करे में लगातार उनुका के असहाय बनवले जातारे। छोटे-छोटे मुद्दा प अयीसन-अयीसन बात कहतारे, जवना के चलते खुद मोदी के आपन बचाव करे के परता। खुद आपन सफाई देवे के परता।\nखाली विपक्ष के दोष देला से कुछ ना होई, हरेक नाकामी खाती विपक्ष के ज़िम्मेवार ठहरवला से कुछ ना होई, खुद मोदी के समर्थक समझस कि उ लोग का करतारे?\nबिहार चुनाव में भाजपा के हार से पाकिस्तान में पड़ाका फाटे वाला बात त खुद अमित शाह कहले रहन, का उ मान लेले रहन कि पाकिस्तान संगे मोदी कबहूँ बातचीत ना करीहे? गिरिराज सिंह समेत कुछ जादा 'राष्ट्रवादी' लोग जब-तब अपना विरोधी लोग के पाकिस्तान भेजत अईले, का उहो लोग मान लेले रहन कि मोदी कबहूँ पाकिस्तान ना जईहे?\nनतीजा सोझा बा। पाकिस्तान के ओर डेग बढ़ावल कूटनीतिक तौर प मोदी के एगो बड़ अवुरी सराहे जोग कदम रहे, लेकिन आज उनुका ए कदम के सराहेवाला केहु नईखे, जनता से लेके विपक्ष तक ए कदम खाती मोदी के निंदा करता!\nआमिर खान जब असहनशीलता के मुद्दा उठवले त कुछ लोग उनुका के सिरिया अवुरी पाकिस्तान जाए के सलाह दिहले, भारी हँगामा भईल, लेकिन जादा शोर आमिर के मुफ्त सलाह देवे वाला लोग के रहे। फलां फिल्म बॉयकॉट कईल जाए, फलां फिल्म के रिलीज ना होखे देवे के – जईसन नारा तक सुनाईल। एक जने त 'दंगल' में 'मंगल' करे तक के चेता चुकल बाड़े। इ सभ काहें खाती? जदी आमिर खान के बात नईखे सहात त फिर हल्ला काहें खाती? इहे त उहो कहले रहन कि देश में अब केहु, केहु के बात नईखे सहत!\nFirst Update: 24 January, 2016 12:01 PM


भोजपुरी उपन्यास "जुगेसर" –3– Anjoria\nभोजपुरी उपन्यास "जुगेसर" – 3\nJun 3, 2012 जुगेसर, भोजपुरी उपन्यास, हरेन्द्र कुमार\nसब लोग के पहिला गिलास खतम होखे पर आइल. सबकर नजर जुगेसर के भरल गिलास पर पड़ल. एक साथे सभे बोल उठल – ‘पहिला खतम कइल जाव. फेर इच्छा होई त लेब.’\nजुगेसर कइसहूं सांस बंद कर के पी गइलन. विनोदजी सबका में एक-एक पैग डाल दिहलन. जुगेसर में आधा के करीब डललन. पानी दे के सभे पीए शुरू कर दीहल. तबले चपरासी एगो थाली में भूनल मछली ले आइल. एके थरिया में सब कोई खाए लागल. डॉ.ठाकुर से रहल ना गइल. कहलन – ‘हुजूर ऐसे चुपचाप माहौल में शराब शौक फरमाने का कोई मतलब बनता है क्या?’\nविनोद जी कहलन – ‘सत्यकाम जी से शुरू होखे.’\n– ‘ना ना भाई, हम ठहरनी अनपढ़ आदमी. एतना विद्वान लोग का बीच हमार बोलल शोभा नइखे देत. डॉ.साहब कुछ सुनावल जाव.’\nअपना के अनपढ़ बताके ऊ आदमी अपना महानता के परिचय एक लाइन में दे दिहलन. डॉ. साहेब त कहे खातिर छटपटाते रहस. कहे लगलन – ‘देखिए जनाब. ऐसे माहौल में वैष्णवी बातें तो भातीं नहीं. अर्ज किया है – ‘जो के! जो मदरसे में बिगड़े हुए हैं मुल्ला/ उनको मयखाने में ले आओ, संवर जाएंगे.’\n‘वाह- वाह’ क आवाज सबका साथ जुगेसरो का मुंह से अनायासे निकल गइल. उनका आवाज के असलियत, सबकर ध्यान खींच लिहलस. सत्यकाम जी के आवाज आइल – ‘महफिल के हुक्म होखे त बंदा एगो शेर कहित.’\n-‘इरशाद.’ डॉ. ठाकुर सबका पहिले कह भइलन – ‘उम्मीदे हूर ने सब कुछ सिखा रखा है वाजिद को/ ए हजरत देखने में सीधे हैं, साधे हैं, भोले-भाले हैं’\nविनोद जी मुस्कुरा के कहलन – ‘अरे भाई, अब त कुछ सुना ही दीहल जाव. जुगेसर त घबड़ा गइलन. बाकिर उहो सब छोड़े वाला ना रहस. – ‘देखल जाव. हमरा त कवनो शेर याद नइखे. आप सब कहतानी त गालिब के एगो विख्यात शेर सुनाव तानी. सबके उत्साह जइसे बढ़ गइल – ‘इरशाद! इरशाद!!’\nजुगेसर का कहे कएक सेकेंड लागल – ‘ इश्क पर जोर नहीं, है ए ऐसी आतिश गालिब. जो लगाए न लगे और बुझाए ना बुझे.’\n– ‘अरे उस्ताद कब लगाए वो आग?’ डॉ. ठाकुर चहकलन.\nविनोद जी रोक ना पवलन – ‘अब इहे त जाने के बा. के आग लगवले बा. हमार भाई ना ऊ कन्या?’\nजुगेसर त घबड़ा गइलन. बड़ी मुश्किल से कह पवलन – ‘का जे कह तानी?’\n– ‘शरमा मत योगश्वर. बड़ा भाग्यवान के प्रेम करे के मौका मिलेला. लेकिन भुला मत – जइसे ऊ आग अपने आप लागेला लेकिन ओकर खबर बड़ी जल्दी फइलेला.’\nसत्यकाम जी कहलन – ‘लागता, कवनो विशेष बात की ओर इशारा करऽतानी पाण्डेय जी. त प्रसादो सर कलाकार लागऽतानी.’\n– ‘ई का कलाकार होइहन. ऊ त दोसरे पक्ष के पहल होई.’\nडॉ.ठाकुर का लागल विनोद जी पर नशा चढ़ रहल बा. ऊ बात सम्हारे के कोशिश कइलन – ‘देखल जाय. हम यहां किसी के बारे में व्यक्तिगत बात को न उठाएं.’\nविनोद जी के सुर बदलल जात रहे – ‘तुम चुप रहो तो. तुम क्या जानोगे पटना यूनिवर्सिटी के बारे में.’\nडॉ.ठाकुर कुछ कहस कि सत्यकाम जी जोर से डंटलन – ‘फिर आप लोग बकवास करने लगे. मैं वाकई परेशान हूं. सोचा था काम की बात होगी और आप लोग हैं कि?’\nफेर सत्यकाम जी सबकर गिलास भरे लगलन. एगो थाली में चिकेन तंदूरी आ गइल.\n– ‘चखल जाव, खास देसी मुर्गी ह.’ माहौल फेरु बदल गइल.\nपाण्डेय जी ही कहलन – ‘खाली मुर्गिए बा ना अउरो कुछ सत्यकाम जी?’\n– ‘आज त नइखे. लेकिन कहीं सब त जोगाड़ कइल जाव. आज काल त गांव के सब लडक़ी मैट्रिक पास होत-होत बेचैन हो जा तारी स.’\n– ‘ना-ना भाई. ई लडक़ी वडक़ी के चक्कर एकदम ना. हां, कवनो बियहल-उहवल होखे त सोचल जा सकेला.’\n– ‘एगो त आप के पासे बा.’\n– ‘काहे हमरा से मुंह से कहवावे चाहत हईं. रउरा जइसे मालूम नइखे.’\nविनोद जी भौंह मुचकवलन – ‘ना ना सच कह तानी.’\nसत्यकाम जी ना रोक पवलन – ‘उहे, अंग्रेजी वाला बोस के जनानी. ससुर खुद त पचास के बा. ऊ बिया छोकड़ी. कवनो बचकचो नइखे. छटपट करऽतिया.’\n– ‘अच्छा. त चक्कर चलल कि ना?’\n– ‘बस चलावहीं के सोचत हईं. आप सबके थोड़ा मदद चाहीं.’\nडॉ.ठाकुर ना रोक पवलन – ‘ कइसन मदद?’\n– ‘ओइसन कुछ ना सर. हम एगो रवीन्द्र जयंती के प्रोग्राम आर्गनाइज कर तानी. आप खाली उनके चीफ गेस्ट बनावे के ब्यवस्था कर दीं. बंगाली के बश में लेवे खातिर रवीन्द्रनाथ से बड़हन तोप कवनो नइखे.’\nडॉ.ठाकुर कहलन – ‘बस आप समझिए कल काम हो गया.’\nसत्यकाम जी कहलन – ‘देखीं लोग. अपना राज्य में सब कुछ बा. टैलेंट, मेहनत लेकिन कल्चर में हमनी बड़ा पीछे बानी. एकरे कारण आज बंगाली हमनी के हेय समझत बाडऩ. हमार इच्छा बा कि आप सबके मदद से हम एगो छोट संस्था शुरू करीं. जवना के बैनर में कुछ सांस्कृतिक कार्यक्रम कइल जाव.’\nविनोद जी बड़ी देर से चुप रहस. कहलन – ‘त मिसेस बोस से शुरू होखे ऊ महोत्सव.’\nरात में जुगेसर का लागत रहे जइसे खाट से ऊ हवा में उठ जा तारन. फेर लागल हवा में पवरे लगलन. दूर से एगो बदली दीखल. जइसे-जइसे ऊ नजदीक आवे लागल ओकरा से एगो आकृति बने लागल. खुलल केश, उठल वक्ष, कमर के नीचे चौड़ा नितम्ब. पास अइला पर दूनो खड़ा हो गइल. ओकर बांह इनका कंधा पर. एक दूसरे से लिपट गइल दूनो आकृति. नीचे शून्य. हवा में झूले लागल दूनो शरीर. अपना सीना पर दबाव महसूस कइलन जुगेसर. फिर दबाव नीचे की ओर उतरे लागल. पूजा के मुखाकृति बुझात रहे.\nहठात् नींन टूट गइल. कुछ देर लागल ई महसूस करे में कि ऊ बिछावन पर बाडऩ. बड़ा जोर लघुशंका महसूस भइल. ऊ भाग के बाथरूम में घुसलन.\nदोसरे दिन एगो बड़ा सा चिट्ठी मिलल जुगेसर का. खोलला पर उनकर आंख फइलल रह गइल.\nआप त हमरा के भूलिए गइनी. एक बार त विश्वास डगमगा गइल रल. खुद के दोष दीहल छोडक़े का कर सकत रनी ह. आप के गइला के बाद समय से हमार ना भइल. हमार हालत हमहीं समझ सकत रनी ह. केहू से कुछ कहियो ना सकत रहीं. गंगा नहाए गइल रहनी मां के साथे. गंगा जी पाट देखनी. हाथ जोर के मन ही मन प्रार्थना कइनी – मां तहरे शेष आशा बा. यदि हमार पाप अतने अक्षम्य बा त हमरा के बुला ल. लागल केहू कह ता – ना पूजा, तू कवनो पाप नइखे कइले. हिम्मत रख. सोचनी – ठीक बा, एक महीना देख ले तानी. एक महीना ना लागल. रात में सपना दीखल. एगो साधू बाबा हमरा के इशारा कई के बुलावत बाडऩ. डरत-डरत नजदीक जात बानी. बाबा जी हाथ उठाके आशीर्वाद देत बाडऩ. कुछ कहतो बाडऩ. हमार नींद खुल गइल. सारा शरीर से पसीना छूट गइल रहे. नीचे भीजल-भीजल अस बुझाइल. एक बेर फेर से आंख मूंद के लेट गइनी.\nहमार का होइत इ त हम ठीक करिए लेले रनी लेकिन आप के चरित्र पर कलंक लागी त एकरे चिन्ता हमरा के खइले जात रहे. दोष त हमरे रहे. हम संभाल ना पवनी अपना के. आप जइसन देवता के अपवित्र कर देहनीं. एक दिन पापा-मम्मी के बात करत सुननी. दीदी के पइसा के मांग आइल रहे. पापा नाराज रहस. कहत रहस – इ लडक़ी हमनी के कहीं के ना छोड़ी. चाल-ढाल सब साहेबी हो गइल बा. भूला गइल बा कि कवना घर के हईं. मम्मी कहलस – हम त शुरूए से कह तानी. ओकर ढंग ठीक नइखे बुझात. एक दिन बात-बात में पूछले रहीं – युगेश्वर त प्रोफेसर हो गइले. कहे त शादी ब्याह खातिर एक बेर पूछल जाव. अइसन मुंह बनाके. कहलस – ऊ गोबर गणेश से हम बियाह करब. बस मम्मी, बस.\nपापा कहलन – मन में त हमरो बा. युगेश्वर जइसन सुयोग लडिक़ा आज का दिन में मिलल कठिन बा. देखीह बहुत ऊपर जाई ऊ.\nमम्मी जवन कहली ओके सुन के हमार त मन आकाश में उड़े लागल. ऊ कहली – आरे अर्चना के छोड़ीं. हमरा त लागऽता, यदि आप पूजा के बात चलाईं त ऊ राजी हो जइहन.\nपापा – पूजा के बीएससी के परीक्षा एही साल बा. हम ओकरे बाद बात चलाइब.\nमम्मी – तब तक उनकर कहीं आउर जगह शादी तय हो जाई तब?\nई खबर देबे खातिर हम पागल भइल रनी ह. अब ई नाव के पतवार पकड़े ला तइयार हो जाईं.\nअपना स्वास्थ्य के ध्यान रखब. चिट्ठी के जवाब मत लिखब. न जाने केकरा हाथ में पड़ जाई. हमरा कुछ नींक नइखे लागत.’\nचिट्ठी पढ़ के जल्दी से पाकेट में छुपा लिहलन. अबहीं एगो क्लास रहे. छोड़लो संभव नइखे. ऑनर्स के क्लास रहे. क्लास में ‘बेंजीन’ पढ़ावे के रहे. एक बार शुरू हो गइल त विषय में डूब गइले. बेंजीन रिंग के बिशेषता बतावे में मगन हो गइलन ऊ. बेंजीन मोलेकुल के सिंगल का डबल का वैलेंड बांड बदलत रहेला जवना से नाइट्रेट, आक्सीजन आ हाइड्रोजन का साथ कार्बन के बांडिंग सहजता से होला आ अलग-अलग प्रभावो होला. सबसे मजेदार बात बा कि बेंजीन अणु में दवा के भंडार तैयार करेके क्षमता बा. बेंजीन के इंपीरिकल फार्मूला ह सी6एच6. एकरा रिंग बनावट के कहल जाला पोलीअन सेचुरेटेड बांडिंग. बेंजीन के साधारण उत्पाद ह फेनॉल, टाउलीन आ एनीलीन. नेप्थलीन आ एंट्रासीलीन एकर एरोमेटिक हाईड्रोजनकार्बन ह. एकर सीएच आयन के नाइट्रोजन से हटा के पायराडीन बनेला. जदि दूगो सीएच हटावल जाव त पायरीडाजीन, पायरीमीडीन आ पयराजीन जइसन उपयोगी रसायन बन सकता.\nजुगेसर क्लास पूरा कर के डेरा अइलन. दरवाजा खोल के पाकेट से चिट्ठी निकललन. कपड़ा पहिनले बिछावन पर लेट के पढ़े लगलन. एक-एक शब्द. पहिले त जइसे बिच्छी काट गइल. लेकिन धीरे-धीरे आंख मुंदा गइल. लागल कि पूजा सर पर हाथ फेर रहल बाड़ी.\nअतवार के दस बजे चार लोग उनके पास पहुंचल. परिचय दीहल – ‘सब छपरा से आइल बा. स्वजातीय. इंदौर में आपन कारोबार बा. भगवान क कृपा से सब कुछ बा. एके गो लडक़ी बा. इंटर पास कइले बा, अंग्रेजी मीडियम से. सुंदर बा.’ कहके सज्जन एगो लिफाफा निकाल के जुगेसर के सामने रखलन – ‘आप फोटो रखल जाव. यदि पसंद आवे भा कवनो बात करे के होए त हमरा घर के ई फोन नम्बर बा रिंग कर दीहल जाई.’\nबहुते सलीका से बातचीत करत रहलन ऊ आदमी. ऊ सज्जन फेर कहलन – ‘देखल जाव कइसन संयोग बा. रऊरा गांव के मास्टर साहब हमरा मामा के तरफ से सम्बंध में बाडऩ. बाकी आपके कवनो इच्छा होय त खुल के कहल जाव. हम अपना लडक़ी खातिर सब कुछ करे खातिर तइयार बानी.’\nजुगेसर खाली इहे कह के बिदा कइलन कि समय पर सूचित करब. अबहीं का बताईं.\nउन कर इ बात ऊ सज्जन के सारा सलीका हटा दीहल. ऊ बिफर पड़लन – ‘ए बाबू कब होई तहार समय? इस मत सोचीह कि देस में तू हीं प्रोफेसर भइल बाड़. आपन खानदानो ध्यान में राख के निर्णय लीह. ना त सारा जिन्दगी पछतइब.’\nबड़ा देर तक सोचत रहलन. एह बार बाबूजी पर क्रोध त आइल बाकिर फिर शांत हो गइलन. एने अबही नौकरीओ के डगमग अवस्था बा. दरभंगा विश्वविद्यालय के नोटिफिकेशन आ गइल बा. इन कर कालेज ओही में जाई. हो सकऽता अंगीभूत कालेज के दर्जा पा जाव. लेकिन संग में एगो आउर चर्चा सुनाता. लेक्चचर के नियुक्ति यूजीसी के माध्यम से होखे के बात चलता. पीएच.डी. कइल जरूरी लागऽता. अइसे त समस्तीपुर कालेज में केमिस्ट्री के लाइब्रेरी अच्छा बा, समयो बा जुगेसर का हाथ में, लेकिन गाइड कहां से मिली. निश्चय कइलन एक बेर पटना जा के चटर्जी सर से बात करे ला.\nसमय के आपन गति होला. केहू के अच्छा बुरा के खयाल करके ऊ ना चले. अबोध आदमी अपना समझ से ठीके समय पर गाड़ी में सवार होला. सफल भइला पर अपना पौरुष के बात करेला आ असफलता के कारन समय के बतावेला. त एह बार जुगेसर के समय अच्छा रहे. चटर्जी सर बड़ा प्रसन्न रहस. गर्मजोशी से मिललन. कहलन – ‘यस माई ब्वाय, हाऊ आर यू?’\n– ‘फाइन, थैंक्यू सर.’\nलेकिन आपन बात गला तक आइल; मुंह में ना. चटर्जी के अनुभवी आंख ताड़ गइल. कहलन – ‘यू नो, जब स्वामी विवेकानंद शिकागो में भाषण देने खड़ा हुआ तो अइसा ही उसका आवाज रुक गया था. फिर जानते हो क्या किया स्वामी जी?’\nजुगेसर के चुप देख ऊ बोले लगलन – ‘अपना गुरु रामकृष्ण देव को सरन (स्मरण) किया. फिर तो लगातार शुरू हुआ उसका भाषण. सारा दुनिया जानता है विवेकानंद को.’\n– ‘सर, आप ही तो हैं मेरे रामकृष्ण देव जी.’ जुगेसर के जुबान पर ई लाइन आइल समय के ही प्रभाव रहे. आ इहे लाइन उनकर पीएच.डी. के रास्ता खोल दिहलस.\nबंगाली टोला में एगो खाली मैदान रहे. जानवर आ लडिक़ा खेलऽ स. कबही समस्तीपुर नगरपालिका ओकरा कोना में एगो सार्वजनिक लाइब्रेरी बनवले रहे. आज का दिन में पुस्तकालय त ना रहे, हां, एगो आकृति जरूर रहे जवना का पास से गुजरला पर दम बंद हो जाव.\nकइक दिन से ऊ मैदान में चहल-पहल होखे लागल. चारों ओर रस्सी के पांचिल बन गइल. बाहर से जानवर आदि के ढुकल रुक गइल. एगो बड़हन शामियाना लागे लागल. बुझाते ना रहे इहां कवनो दिन मैदान रहे. हां एगो कोना में सुलभ शौचालयो बने लागल.\nमार्च के मनोरम समय रहे. समस्तीपुर नगरपालिका मैदान में रवीन्द्र महोत्सव के खबर अखबार में निकलल. शिक्षा मंत्री उद्घाटन करे आवे के रहलन. सर्किट हाउस में शिक्षा मंत्री शहर के शिक्षक समुदाय का साथ भेंट मुलाकात करत रहस. उनका पास सत्यकाम जी के देख के लागत रहे मंत्रीए जी उनकर मातहत होखस.\nविनोद पांडेय का साथ जुगेसरो पहुंचलन. विनोद जी के देखा-देखी जुगेसरो मंत्री जी के गोड़ छुवलन. मंत्री जी कहलन – ‘बइठल जाव विनोद जी. का खबर बा.’\nविनोद जी कहलन – ‘आप सब के आशीर्वाद बा.’\n– ‘कइसन चलऽता राउर पीएच.डी. वाला काम?’\n– ‘समस्तीपुर में रह के थोड़ मुश्किल त बा लेकिन हमार थिसिस करीब-करीब तइयार बा.’\n– ‘त भेजीं ओकरा पास. रउरे पीएच.डी. खातिर रसायन विज्ञान अबहीं दरभंगा में रोकल बा. कम से कम प्रकाशित हो जाई त पीछे कवनो समस्या खड़ा ना होई.’\n– ‘हम एही महीना में भेज देब.’\n– ‘अरे जल्दी करीं. आ ई के ह?’ जुगेसर का ओर इशारा कइलन मंत्री जी.\n– ‘इहां का प्रोफेसर युगेश्वर प्रसाद. एही साल हमनी का विभाग में ज्वाइन कइले हईं.’\n– ‘अरे, हं-हं. पिछला साल पटना विश्वविद्यालय के फर्स्ट ब्वाय. सुन्दर, अति सुन्दर. त विनोद जी, इनकर थोड़ा मदद लीं आपन काम में. का योगेश्वर बाबू, कवनो असुविधा नइखे न!’\n– ‘सर, इ त आपके महानता बा. विनोद जी सब तरह से हमार सीनियर बानीं आ हमार अभिभावको. उहां खातिर कुछ कइल त हमार भाग्य बा.’\n– ‘वाह! वाह! विज्ञान के विद्यार्थी का मुंह से अइसन साहित्यिक बात सुन के मन प्रसन्न हो गइल. ठीक बा, तहरा सभे सभा स्थल पर आव.’\nदूनो जाना फेर से पैर छू के निकले लागल लोग.\nगेट का पास जुगेसर जी त टकरात-टकरात बचलन. तांत का साड़ी में सजल एगो औरत घुसत रहे. विनोद जी बतवलन इहे मिसेज बोस हईं. नाम ह सुनयना बोस. जुगेसर का मुंह से निकल पड़ल – ‘बिल्कुल सुनयने बाड़ी.’\nविनोद जी के चेहरा पर कुटिल मुस्कान फैल गइल. कहलन – ‘सुनयने ना, बहुत कुछ बाड़ी. सत्यकाम जी का नजर पर अइसन थोड़े चढ़ल बाड़ी.’\nबाहर कइक लोग के गार्ड समझावत रहे मंत्री जी आराम करऽतानी. कार्यक्रमें में मुलाकात हो सकेला. सत्यकाम जी बाहर आके मुलाकाती जगह में बइठ गइलन. अकेले रहस. आंख मुंदले रहस आदतन. अन्दर कमरा से आवे वाला आवाज कबो-कबो तेज हो जाव आ कबो-कबो रोगइला जइसन हो जाव. सत्यकाम जी का चेहरा पर कवनो परिवर्तन ना लखात रहे. करीब घंटा भर बाद स्नान घर से पानी गिरे के आवाज आवे लागल. ऊ आंख खोलके घड़ी देखलन. एक घंटा हो गइल रहे. अबहीं जिला मजिस्ट्रेट के आवे के समय हो गइल रहे. खड़ा भइलन. कमरा के दरवाजा पर हल्का दस्तक दिहलन. आवाज आइल – ‘के?’\nसत्यकाम जी कहलन – ‘जल्दी मालिक, डी.एम. पहुंचे वाला बा.’\nफेर गेट पर केहू ना रहे. गार्ड खैनी मलत रहे. ओकरा के डांट लगवलन – ‘कब अकिल होई तहरा सब का? मंत्री जी अन्दर बाडऩ. अबहीं डी.एम. साहेब आवत बाडऩ आ तू आराम से बइठल बाड़.’\nगार्ड फटाफट खड़ा हो गइल. टोपी ठीक करे लागल. सत्यकाम जी बार-बार घड़ी देखे लगलन.\nकरीब 10 मिनट लागल डी.एम. का आवे में. गाड़ी के घुसे के जगह देके अन्दर खड़ा भइलन. डी.एम. के प्रणाम कइलन. डी.एम. पुछलन – ‘मंत्री जी का करत बानी?’\nसत्यकाम जी – ‘आराम करत रनी हं. हमहूं इन्तजारे कर तानी.’\n– ‘आप के भी इन्तजार करे के पड़ऽता?’\n– ‘मंत्री महोदय समये इहे देले रनी हं. हमहूं पांच मिनट पहिले पहुंचनी हं. चलल जाव.’\nडी.एम. का चेहरा पर तनाव साफ झलकत रहे. तनाव त सत्यकामो जी का रहे बाकिर चेहरा पर कवनो भाव ना रहे. हॉल में आइल सभे. आमने-सामने सोफा पर मंत्री जी आ सुनयना बइठल रहे लोग.\nडी.एम. का साथ सत्यकामो जी मंत्री जी के प्रणाम कइलन. डी.एम. के ओर देख के मंत्री जी सत्यकाम जी से पुछलन – ‘सत्यकाम जी, देखीं रउरा में दस मिनट देर हो गइल बा. सुनयना जी ठीक समय से आ गइनी हं.’\n– ‘माफ कइल जाव, सर. हम आवे का समय एक चक्कर सभास्थल पर लगवले अइनी हं.’\n– ‘ठीक बा. अब काम के बात कइल जाव. सुनयना जी बतावल जाव अपना प्रोजेक्ट का बारे में.’\nसाड़ी के पल्लू संभाल के सुनयना कहे लगली – ‘सर, हमार शिक्षा-दीक्षा शान्ति निकेतन में भइल बा. आप सब त विश्व कवि रवीन्द्र नाथ टैगोर के जानते होखब. एह विश्वविद्यालय के स्थापना उहें का कइले रहीं. हमरा संगीत आ नृत्य दूनो में मास्टर डिग्री बा. सत्यकाम जी का अनुरोध पर हम समस्तीपुर में एगो सांस्कृतिक केन्द्र शुरू करे के चाह तानी. एकरा माध्यम से हम एह शहर में एगो सांस्कृतिक क्रांति लावे के चाहतानी. हमरा ई सोच के केतना आनन्द होता कि अइसन काम के शुरूआत मंत्री जे हाथ से होता.’\nमंत्री जी बड़ा देर ले चुप रहस, कहे लगलन – ‘हमार आशीर्वाद सब समय अइसन सुकाम पर बा. सुनयना जी जइसन महान कलाकार से मिल के हमरा विश्वास हो गइल बा कि बिहार सांस्कृतिक क्षितिजो पर आपन जगहा खूब जल्दी हासिल कर ली.’\nडी.एम. के मन बड़ा देर से कुलबुलात रहे. उनका समझे के बाकी ना रहे कि इ सब भूमिका बा. असली मुद्दा ना. तबहीं मंत्री जी कहे लगलन – ‘हां, डी.एम. साहेब. रउरा का कर सकऽतानीं एह विषय पर.’\n– ‘हम त सर, अपने के हुकुम के इन्तजार कर तानी.’\nएतना दिन से नौकरी कर के डी.एम. अच्छी तरह से जानत रहस का कहे के चाहीं.\n– ‘त सुनल जाव. ई जवन मैदान बा बंगाली टोला में न, शहर में गंदगी फइलावल छोड़ के एकर दोसर कवनो उपयोग नइखे. इहां एगो सांस्कृतिक भवन के निरमान आराम से हो सकऽता. सुनयना जी जइसन सुसंस्कृत व्यक्तित्व बा ए शहर में. उनकर सदुपयोग कइले बुद्धिमत्ता बा.’ एकबारगी चुप हो गइलन मंत्री जी.\nअब डी.एम.के उत्तर देबे के समय रहे. कहलन – ‘सर, फंड के समस्या.’\n– ‘हम आप के इहे प्रश्न के आशा कइले रनी हं. एकरा के हम पहिलहीं सोच लेले बानी. एक एकड़ काफी बा केन्द्र खातिर. यदि एक एकड़ सरकार लीज दे देव ए शर्त पर कि केन्द्र के भविष्य में रखरखाव उ व्यक्ति या कम्पनी करी त फंड के बहुत बड़ा समस्या मिट जाई. बाकी भवन निर्माण सरकारे क तरफ से सकेला. हमरा मंत्रालय के हाथ में अबहीं करीब 10-15 लाख रुपया एह मद में बा.’\nडी.एम. का समझ में आवे लागल रहे असली खेला कहां बा. पढ़े के बेरा भारतीय संविधान में सरकार के कल्याणकारी स्वरूप के बारे में बहुत अच्छा अध्ययन रहे उनकर. शंका समाधान के रोक ना पवलन – ‘सर, एगो समस्या आई. मैदान भले गंदा होखे, शहर में इहे त जगह बा लडिक़न का खेले कूदे वास्ते. फेर एकरा के लेके राजनीतिओ हो सकऽता.’\nमंत्री जी बिफर गइलन – ‘राजनीति में त आपन माथा मत लगावल जाव डी.एम. साहेब. सरकारी खर्चा पर मजा लूट-लूट के दिमागो मोटा हो गइल बा राउर. कतना जमीन बा मैदान के पता बा. त सुनल जाव – उहां करीब7एकड़ जमीन बा. एक एकड़ केन्द्र के आ एक एकड़ लीज देला के बाद कतना बांची? कुल पांच एकड़. पांच एकड़ के नगरपालिका शिशु उद्यान बना सकऽता. सुलभ शौचालय त बनिए चुकल बा.’\nडी.एम. का अब पता चलल कार्यक्रम का पहिले सुलभ शौचालय बनावे खातिर मंत्री जी का दफ्तर से दबाव डालल गइल रहे. सुनयना आश्चर्य में रहस कि कइसे एगो आदमी डी.एम. जइसन उच्च पदस्थ अधिकारी के डांट सकऽता. उहे आदमी के घंटा भर पहिले के आचरण उनकर विस्मय आउर बढ़ावत रहे.\nसत्यकाम जी बिल्कुल चुप रहस. डी.एम. के चुप देख के मंत्री जी कहत-कहत खड़ा हो गइलन – ‘आ देखल जाव. हमरा ठीक सात दिन बाद पटना में ई प्रोजेक्ट के पूरा रिपोर्ट चाहीं. आपके सत्यकाम जी मदद करब. हम आज रात के ही मुख्यमंत्री जी के बता देहब. आपन रिपोर्ट सुनयना जी के हाथ से भेजवा देहल जाई. हां, सुनयना जी के एगो गाड़ी के व्यवस्था कर देहल जाई.’\nऊ सुनयना जी का ओर देख के कहलन – ‘त चलल जाव प्रोग्राम में.’\nप्रोफेसर चटर्जी से मिले पटना आइल रहस जुगेसर. मन में तरह-तरह के विचार उठत रहे, जइसे परीक्षा देबे के समय होला. अपना काम के छोट अवधि में ऊ आउर कन्फ्यूज हो गइल रहस. पीएच.डी.खातिर बात कइल ही मुख्य उद्देश्य रहे. एक बार दरवाजा ठेल के मुंह दिखवलन. प्रो.चटर्जी उनके के देख के कहलन – ‘जस्ट फाइव मिनट.’\nऊ बहरा टहले लगलन. तबहीं ओने से बैकुण्ठ जी दीख गइलन. जहां बाघ के डर होला ओही जे सांझ होला. अबकी बार ऊ सोचले रहस उनका इहां ना जाएके. मन में चोर जे समाइल रहे लेकिन सामने पड़ गइला पर का करस. पैर छुअलन.\n– ‘खुश रहीं युगेश्वर जी. कब अइनी हं?’\n– ‘अबही पहुंचिए रहल बानी.’\n– ‘त शाम में ठहरब न?’\n– ‘ना, आज ठहरे के त कवनो विचार नइखे. खाली प्रोफेसर साहेब से मिले आइल बानी.’\n– ‘अइसे कइसे होई.’\n– ‘नाहीं. हमरा जल्दिए आवे के बा. तब हो सकेला दू तीन दिन रुकहूं के पड़े.’\nतभी अन्दर वाला आदमी बाहर आइल. जुगेसर की ओर देख के बोललस – ‘जाइल जाव, बोलवनी हं.’\nबैकुण्ठ जी कहलन – ‘एक बार विभाग की ओर जरूर आइब.’\n– ‘ठीक बा.’ कह के जुगेसर अन्दर ढुकलन.\nप्रो.चटर्जी खड़ा होके हाथ बढ़वलन. ओकरा पहिलहीं जुगेसर पैर छुए खातिर आगे झुक गइल रहस.\n– ‘सिट डाउन प्लीज.’ कह के प्रोफेसर टेबुल से चुरुट निकलन. लाइटर से जला के एगो टान दिहलन. धुआं निकालत कहे लगलन – ‘यस, युगेश्वर. बोलो कैसा लग रहा है एसाइनमेंट.’\n– ‘गुड, फाइन सर. लेकिन ओइसन छोट जगह में रिसर्च के ज्यादा कुछ स्कोप नइखे.’\n– ‘लुक यंग मैन. आई अप्रीशिएट योर कंसर्न, बट रिसर्च को तुम रियलिटी से मत जोड़ो. एट लिस्ट तुम्हारा इस स्टेज पर एक पीएच.डी. का डिग्री का जोरूरत है. फिर यू विल बी हैविंग रीयल ओपनिंग. मोस्ट आफ दि इंडियन यूनिवर्सिटीज आर सिम्पली एटेंडिंग पीएच.डी. फार बोगस सब्जेक्ट. दीज आर आलरेडी वर्क्ड इन डेवलप्ड कंट्रीज. यू नो इवन इन चाइना ए लाट आफ रिसर्च इज गोइंग आन इन आर्गेनिक केमिस्ट्री.’\nप्रोफेसर चटर्जी के थोड़ा रुकत देख जुगेसर थोड़ा साहस कइले – ‘तबहीं त सर, हमार दिली इच्छा बा आप हमरा के गाइड करीं.’\n– ‘नहीं. वह पॉसिबल नहीं है. मैं तुम्हारे बिहार यूनिवर्सिटी वाले को एक लेटर लिख देता हूं. एक नहीं मैं तुमको दो सब्जेक्ट का जिस्ट दे रहा हूं. तुम किसी एक पर सिनाप्सिस लिख कर उसका पास जावो. वह तुमको इनरोल कर लेगा. तुम रीयल रिसर्च का चक्कर में नहीं पड़ो. अभी लाइब्रेरी यूज करो. जितना हो सके अपना कॉलेज में इस जर्नल को लाने का बंदोबस्त करो.’\nटेबुल पर पड़ल एक पत्रिका के जगेसर के हाथ में देके प्रोफेसर घंटी बजवलन. चपरासी से स्टेनो के बुलावे खातिर कह के टेबुल के दराज से एगो फाइल कवर निकललन. ओके खोल के कुछ छपल कागज निकललन. फिर फाइल कवर बंद करके ड्रावर में रख दिहलन.\nकागज पर नजर डाल के फिर शुरू हो गइलन – ‘देखो. एक सब्जेक्ट है इनआर्गनिक इंश्योरेंस लाइक मैगनेसियम एलिमिनेट और मैगनेसियम आक्साइड को 1,2डिक्लोरोएथिन से रिएक्ट कराने का. इसमें बेंजीन रिंग को नाइट्रोजन से रिप्लेस करा के सी2 एच8 एन2 लाया जा सकता है. फिर दो एमाइन्स वाले केमिकल को लाने के केमिस्ट्री को फार्मुलेट करने का उपाय ढूंढना है. दो एमाइन्स वाले केमिकल जल्दी से दो हेट्रोसाइकिल तैयार कर सकते हैं.\nकएक गो पन्ना जुगेसर के दिहलन प्रोफेसर. सर उठा के देखलन स्टेनो आ गइल बा. ओकरा के ‘बोसो’ कह के फिर बुझल चुरुट धरावे लगलन. चुरुट के कश लेके बोले लगलन –\nआय एम सेंडिंग दिस यंग ब्वाय टू यू. यू नो आय हार्डली रेकोमेंड एनी वन. बट वुड नॉट रिस्ट्रेन मायसेल्फ फ्रॉम डूइंग सम फेवर टू डीजविर्ग चैप लाइक हिम. ही विल समिट यू द सिनॉप्सिस ह्विच अप हैव गॉन थ्रू. यू विल नॉट बी इम्ब्रास्ड आय विलीव.\nएटा आमार पैडे करे खामे करे आनबे.’\nस्टेनो बोला – ‘एखुनी दादा?’\n– ‘तबे?’ बड़ा खिन्न होके प्रोफेसर बोललन – ‘जाव, करे आनो.’\nकुछ सेकेंड लागल. ध्यान फेर पुराना जगह पर आवे में. बाकी कागज पर ध्यान देके प्रोफेसर चटर्जी फिर शुरू कइलन – ‘दूसरा सब्जेक्ट भी हेटेरोसाइकल्स की केमिस्ट्री पर है. इट इज अबाउट साइक्लिजेशन आफ एन-….’ लागल इहां तक आवत-आवत प्रोफेसर थाक गइलन.\nजुगेसर आपन ज्ञान व्यक्त करे खातिर बेचैनी महसूस करत रहस. सहमल-सहमल कहे लगलन-‘सर, 1, 2, 3, 4-थायडीआजॉल-2 सल्फोनामाइड, 5-(फेनीसल्फोनाइल) अमीनो के सिंथसीज के बारे में एगो लेख हमरा नजर पर पड़ल रल.’\nप्रोफेसर के आंख फैल गइल. ऊ कहलन – ‘तूमि पारबे. तुमि पारबे. यू केन डू दिस माय ब्वाय, लेकिन एक बात ध्यान रखो तुमको आभी डिग्री लेना है. रिसर्च नहीं. ए बूढ़ा बहुत ठोकर खाके ऐसा सलाह तुमको देता है.’\nआपन बात खतम करके प्रोफेसर उहो कागज जुगेसर के सउँप दिहलन.\nतब तक स्टेनओ चिट्ठी लेके आ गइल रहे. ऊ पढक़े दस्तखत कइलन. फिर ओकरा के लिफाफा में भर के जुगेसर के दिहलन. जुगेसर का लागल अब चले के चाहीं. उठलन. प्रोफेसरो खड़ा हो गइलन. जुगेसर उनकर पैर छुए में आपन के धन्य महसूस करे लगलन.\nउहां से निकल के सीधा कैंटीन में गइलन. चाय पीए के बड़ी इच्छा होत रहे.\nकैंटीन में समोसा आ चाय लेके बइठले. अबहीं समोसा खतम क के चाय शुरूए कइले रहस तबहीं सामने जे दिखल चाय के गरमाहट भुला गइलन. जल्दी से घूंट निगले का चक्कर में जीभ जर गइल. इ का? जेकर सामना करे का डर से ऊ पटना ना रुके के ठीक कइले हवन उहे सामने. कुछ बोले के चहलन लेकिन आवाज ना निकलल. अच्छे भइल साथ में बैकुण्ठो जी रहस. उहे कहलन – ‘घरे फोन कइनी हं. रउरा आइल बानी बतावे खातिर. पूजा कालेज जाए के तैयारी करत रल, कहलस ह आपसे मिलते निकल जाई. इहंवें चल आइल ह. इहां चटर्जी सर के चपरासी बतवलस ह आप इहां बानीं.’\nतबले जुगेसर बहुत हद तक संभल गइल रहस. धीरे-धीरे कहे लगलन – ‘ना-ना अच्छा कइनी हं. देखीं ना हमार काम त हो गइल. अब हम निकलबे करब. कॉलेज अकाज कइल बड़ी खराब लागेला. आखिर त नौकरी ही बा.’\nबैकुण्ठ जी – ‘ई त अच्छा बात ह. अपना काम के प्रति निष्ठा ही आदमी के आगे बढ़ावेला. हमनी के आप से एगो दोसरा तरह के सम्बंध राखीले. एही से थोड़ा खराब लागलो स्वाभाविक बा कि आ के बिना मिलले चल जात बानीं.’\n– ‘ई कबहीं मत सोचब. हमरा आप सब के प्रति असीम श्रद्धा बा. कवनो गलत मत समझब. थोड़िको समय रहला पर हम जरूर आपके पास रुकतीं.\nबात पर बात निकल जात रहे. दूनो जाना के तनिको खयाल ना रहे कि उहां एगो तीसरो बा. आखिर ऊब के पूजा कहली – ‘अच्छा पापा हम निकलऽतानी.’\nबैकुण्ठ जी कुछ आउर कहे जात रहस लेकिन पूजा के बात से लागल कि ऊ फालतू समय नष्ट करऽतारन. कहलन – ‘अरे देखल जाव ना. पूजा आइल रल आपसे मिले आ हम अपने बक-बक में आपके अझुरवले रह गइनी’ फेर पूजा का ओर घूम के कहलन – ‘ना होखे त जुगेसर जी का साथ गांधी मैदान ले चल जा. ओहिजा से उहां का स्टैंड चल जाइब आ तू कॉलेज. रास्ते में पूछ लीह जवन पूछे के बा. तहार समयो बर्बाद ना होई आ इहों के रात ना होई समस्तीपुर जाए में.’\nजुगेसर जी उनके प्रणाम कर के चले लगलन. पीछे-पीछे पूजा. गेट से निकल के पूजा पीठ पर हाथ रखली. ऊ त छनक गइलन. पूजा कहली – ‘का जी अबहिए से छुपावे लगनी. आगे का करब?’\n– ‘ना अइसन नइखे. सच बताईं त हमरा साहस ना भइल त तहरा मम्मी पापा के सामने जाए के.’\n– ‘ई समझिए के त हम आ पहुंचनी हं.’\n– ‘थैंक्यू पूजा, थैंक्स.’\nतबहीं एगो रिक्सा सामने खड़ा हो गइल. दूनो जने बैठ गइल लोग. रिक्सा वाला पुछलस – ‘केने?’ त जुगेसरे कहलन ‘गांधी मैदान.’ रिक्सा पर जब दूनो के बदन स्पर्श भइल. जवना बात से जुगेसर के कलेजा कांपत रहे उ जइसे कबो घटले ना रहे.\nपूजा के व्यवहार से उनका एके बात बुझात रहे नारी मन के थाह लगावल असंभव बा. पूजा पुछलस – ‘कहां ले चलऽतानी?’\n– ‘माने? तहरा कालेज नइखे जाए के का?’\nजुगेसर पूजा का चेहरा का ओर नजर फिरवलन. ओकरे चेहरा के मुस्कान आ आंखन के चाहत में शायद जवाब मिल गइल उनका. ऊ रिक्सा वाला के पीठ थपथपा के कहलन – ‘भैया, फ्रेजर रोड चलो.’\nअब चिहुंके के बारी पूजा के रहे – ‘हमके सिनेमा दिखावे के मन बा का?’\nजुगेसर घड़ी देखलन दू बज गइल रहे. सिनेमा के टाइम त बा.\n– ‘चलऽ तीन बजे वाला शो देखल जाव.’\n– ‘आपके पहुंचे में देर होई.’\n– ‘देर होई. लेकिन हम अपना पूजा खातिर एतना बलिदान त देइए सकऽतानी.’\n– ‘बाह-बाह मेरे मजनूं.’ पूजा आपन हाथ उनका पीठ पर रख दिहली. कहली – ‘चिन्ता मत करीं. बलिदान देबे के मौका सामने बा. अबहीं त कुछ साहस इकट्ठा करीं पापा के सामना करे के.’\n– ‘चलऽ अबहिए कह देत बानी.’\n– ‘ओकरो समय अबहीं नइखे. समय पर हम बताइब.’\n– ‘पक्का त.’ जुगेसर हाथ बढ़वलन. हाथ पर पूजा हाथ रख के जवाब दिहली. दूनो हाथ सटल रह गइल. आ बातचीत बंद हो गइल.\nफ्रेजर रोड में एगो रेस्टोरेंट रहे ‘बॉबी’.\nबॉबी फिल्म के सफलता से प्रेरणा लेके नाम दिहल रहे. अन्दर में जगहो रहल आ साथ में फेमिली केबिन बनल रहे. पैसा ज्यादा ल स. बनल त कॉलेज स्टूडेंट का क्रेज रहे उहां जाए के लेकिन ओह समय गर्लफ्रेंड त एतना सहज रहे ना. दोस्तन का साथ जाए में पाकेटो का ओर खयाल करे के पड़े. एक बार स्कालरशिप के बकाया मिलल रहे. चार गो क्लासफेलो का साथ जुगेसर गइल रहस. बाकिर त उनका पटना में कवनो जगह ना मालुम रहे जहां पूजा के ले जास.\nगेट पर रिक्सा से उतरल लोग. यूनिर्फाम पहिरल दरबान अदब से गेट खोललस. अन्दर जात-जात बेयरा कहलस – ‘सर अंदर केबिन खाली है.’\nउहे ले जाके एगो केबिन में बइठे के कहलस. दूनो जाना आमने-सामने बइठल लोग. आपन-आपन बैग पास के कुर्सी पर रख दीहल लोग. फिर बेयरा आइल मीनू लेके. जुगेसर पूजा का ओर बढ़ा के कहलन – ‘आर्डर द.’\nपूजा कहली – ‘रउरा बताईं. हम त खा के आइल बानी.’\nजुगेसर का बेयरा के उपस्थिति अच्छा ना लागत रहे. ऊ मेनू रख के ओकरे से पुछलन – ‘तू हीं बताव भाई का खिला सकऽतार?’\n– ‘तंदूरी परौठा, चिकेन कसा, चिकेन तंदूरी, मटन कबाब, मटन कोर्मा..’\nओकरा के रोक के जुगेसर कहलन – ‘वेजीटेरियन बताव भैया.’\nबेयरा ओही सुर में कहे लागल – ‘पनीर दो पियाजा, कड़ाही पनीर, पनीर कोर्मा, पनीर बटर मसाला, मटर पनीर, पालक पनीर, मिक्स्ड वेजिटेबुल…’\nजुगेसर कहे जात रहल कि पूजा टोकलस – ‘रउरा एक ही बोलब. हम खा ना सकब.’\nजुगेसर कहलन – ‘हां भाई! एक पनीर बटर मसाला, दो तंदूरी परौठा और एक मिक्स्ड वेजीटेबल.’\nबेयरा कहलस – ‘आ मैडम के सर कुछ ड्रिंक वगैरह.’\n– ‘अच्छा पहिले साहब के त लाव.’\nबेयरा का चल गइला का बाद जुगेसर कहलन – ‘इ कइसे होई पूजा. हम अकेले खाइब. कुछ त बताव.’\n– ‘हम रउरे में से ले लेब.’\n– ‘पक्का त.’\n– ‘हँ पक्का.’\n– ‘त फेर हमरा पास आके बइठ.’\n– ‘ना, इहां ना.’\n– ‘इहां कोई थोड़े बा.’\n– ‘ऊ बार-बार आव ता.’\nतबहीं बेयरा फेर आ गइल. पुछलस – ‘खाना लागऽता. तब तक सर दो गो कोल्ड ड्रिंक दे जाईं?’\n– ‘दे जा.’ जुगेसर के कहत भइल कि ऊ गइल आ तुरंत दू गो बोतल ले आइल. आमने-सामने ना रख के दूनो बोतल पूजा का सामनही रखलस. निकले का बेरा पर्दा बढिय़ां से खींच दिहलस.\nपूजा आपन पर्स कुर्सी से उठा के टेबुल का किनारा पर रख के खुद ओह कुर्सी पर चल गइली. जुगेसर का दिमाग पर बोझ ना डाले के परल समझे में. उठके ओने बईठ गइलन कि पूजा कहली – ‘का भइल? बैठीं ना ओनिए.’\n– ‘कइसे बैठीं जानू? तहरा के देख के बइठल जा सकेला का.’\nदूनो कुर्सी के बीच कुछ ज्यादा दूरी ना रहे. पूजा बोतल के पाइप उनके मुंह से सटा दिहली आ खुद दूसरा पर रखली. एक घूंट पीके मुंह उठवली. तभी जुगेसर के बांह उनका के चारों ओर से जकड़ लिहलस. उनकर हाथ अपने आप ऊपर उठ गइल. जुगेसर के कंधा के चारों ओर फैल गइल. आज जुगेसर का सीना पर कुछ अधिके भार महसूस भइल. कोल्ड ड्रिंक से भीगल होठ एक दूसरा के गीलापन सोखे लागल लेकिन एही क्रम में ज्यादा गीला हो गइल. बाहर ट्रे के खटखटाहट से दूनो जाना कोल्ड ड्रिंक पीए लागल लोग हड़बड़ी में. लेकिन साइड बदले के समय ना मिलल आ जरूरीओ ना बुझाइल.\nरेडियो पर आवाज आइल ‘अब सुनिए आरजू फिल्म में लता का गाया हुआ गाना जिसके लिए फरमाइश भेजी है रायबरेली से मो.शमीम, मो.इस्माइल, शोभा, धर्मेन्द्र झुमरी तलैया से कपिल केसरी, दिनेश केसरी, रामपुर से रमेश ओझा. गाना आवे लागल – बेदर्दी बालमा तुझको मेरा मन याद करता है.’\nचार बजे बस छूटल हार्डिंग पार्क से. बस के हाजीपुर पहुंचत-पहुंचत जुगेसर का पेट में एकबार मरोड़ महसूस भइल. घड़ी देखलन अबहीं करीब दो घंटा आउर लागी समस्तीपुर पहुंचे में. मुजफ्फरपुर पहुंचत-पहुंचत उनका आउर असुविधा बुझाए लागल. कंडक्टर से पुछहीं के पड़ल – ‘गाड़ी कहीं रुकी का?’\nऊ बड़ा ही रुखल जवाब दिहलस. मुजफ्फरपुर से समस्तीपुर का ओर मुड़ के अबहीं करीब 10 किलोमीटर गइल होई गाड़ी कि एगो आवाज भइल गाड़ी का नीचे से. ड्राइवर बस रोकलस. देखसुन के कहलस – ‘अबहीं आऊर5किलोमीटर गइला पर बदलल जाई.’\nजुगेसर का सांस में सांस आइल. आखिर राम-राम करके ओजा पहुंचल बस. सब लोग का जइसे उतरल जरूरी रहे. बहुत देर से रोक के रखले रहे लोग. जुगेसर उतर के एने ओने देखे लगलन. होटल के एगो नौकर से पूछलन – ‘बाथरूम कहां बा?’\nऊ बाहर खेत दिखा दिहलस.\nफेर पुछलन – ‘पानी?’\nऊ मुंह खोललस – ‘पहिला बार आए हैं का? ऊ का सब बोतल पड़ल है.’\nजुगेसर पानी के हौज के पास से बीयर के एगो बोतल उठवलन. जल्दी-जल्दी होटल का पीछे गइलन. उनके बस के दूगो जनानी सवारी बइठल दिखल. अबहीं उनका शर्माए के समय ना रहे. ऊ ज्यादा दूर जाए वाला हालत में ना रहस. बैठ गइलन. सांस में सांस आइल. धीरे-धीरे सोचे के शक्ति जइसे वापस आवे लागल. अब तक ध्यानो ना रहे कि केतना बहुमूल्य सामान उनका बैग में बा. उनकर डेग जल्दी-जल्दी उठे लागल. पानी के हौज के पास साबुन के एगो गलल टुकड़ा रहे. ओसे हाथ धोके बस में बइठलन. बैग खोल के झट से देखलन. ना सब कुछ ठीक बा. संतोष के सांस फेंकलन.\nसमस्तीपुर पहुंच के बड़ा भूख लागल रहे लेकिन मन धिन-धिन कइले रहे. डेरा पहुंच के हाथ मुंह धोवलन. एक बार सोचलन जाके बाहर खा आवे के लेकिन हिम्मत ना भइल. फीता वाला स्टोव जला के खिचड़ी बइठा दिहलन. ओही में दू गो आलू डाल दिहलन.\nबिछावन पर सगरी थकावटो नींद ना ले आ सकल. प्रोफेसर चटर्जी का साथ के बातचीत त मुहूर्ते में ओरा गइल लेकिन पूजा के साथ बितावल समय सेकेंडो का भाग में याद आवे लागल. ऊ रिक्सा प बइठल, पूजा के पीठ पर हाथ रखल, होटल में ऊ आलिंगन, छाती पर के दबाव शरीर पर अबहियों महसूस करे लगलन. हाथ से छुवे के कोशिश कइलन. धीरे-धीरे हाथ एने ओने जाए लागल.\nनींद कब आइल उनका पता त दोसरा दिन लागल जब विनोद जी के आवाज पर उनका नींद खुलल.\nविनोद जी सुबह में बहुते तरोताजा दीखत रहस. जुगेसर के चाय पीए खातिर अपना घर में बुलवलन. चाय पीयत-पीयत पटना के हाल चाल पर बातचीत होखे लागल. धीरे-धीरे दूनो जाना के बीच रिसर्च का विषय पर चर्चा केन्द्रित हो गइल. विनोद जी खुद बतवलन कि उनके रिसर्च के विषय आर्गेनिक केमिस्ट्री ही बा. ऊ अपना थिसिस का बारे में बतावे लगलन. कहलन – ‘युगेश्वर जी, का करीं. कांसंट्रेट नइखी कर पावत.’\n– ‘काहे सर!’ आश्चर्य व्यक्त कइलन जुगेसर. – ‘माने ईश्वर के कृपा से सब कुछ त बा आप के पास.’\n– ‘कुछ नइखे युगेश्वर जी, कुछ नइखे. जवन दीखऽता ऊहे हमरा जीवन के नरक बना दिहले बा. लेकिन छोड़ल जाव ऊ बात. हमरा राउर मदद के थोड़ा जरूरत बा.’\n– ‘बतावल जाव सर. हमरा से जेतना संभव होई, कवनो कोताही ना करब.’\n– ‘पहिले त ई सर वाला चक्कर छोड़ द. हमरा के भइया कहल आपुन बुझाला.’\n– ‘सॉरी सर… भैया. फिर ई गलती ना होई. रउरा जइसन बड़ भाई पा के के धन्य ना होई. बताईं का करे के बा?’\n– ‘हमार थिसिस तू एक बार देख, आ ओकरा के पूरा करे में हमरा के सहयोग करऽ.’\nजुगेसर चुपचाप निहारत रह गइलन विनोद जी के ओर. थोड़ा देर रुक के विनोद जी कहलन – ‘देख भाई. कवनो जबर्दस्ती नइखे. यदि थोड़िको हिचकिचाहट महसूस होत होखे त बता दीह. हम तनिको बुरा ना मानब.’\n– ‘ना बात ई नइखे भैया. हमरा पर रऊरा जवन दायित्व देबे के तैयार बानी ओकरा लायक हम अपना के नइखी समझत. अबहीं हमार ज्ञाने का बा जे रउरा लिखला पर लिखे के हिम्मत करब.’\n– ‘देखऽ बात मत घुमावऽ. हम तोहार ज्ञान आ आपन कमजोरी बढिय़ा से जानत हईं. यदि तू चहबऽ त हमार पीएच.डी. हो जाई ना त सारा जिन्दगी एगो दारूबाज लेक्चरार होके हम रह जाइब.’\nकहत-कहत विनोद जी के आंख डबडबा गइल. जुगेसर समय के नाजुक हालत भांप के चुप हो गइलन. कहलन – ‘कहां बा राउर फाइल. दीं हम कोशिश कर तानी.’\n– ‘पहिले तू मुजफ्फरपुर जाके आपन नाम रजिस्ट्रर्ड करा आवऽ थिसिस तइयार करे खातिर. फेर हमार काम.’\n– ‘जइसन अच्छा समझीं भैया.’\n– ‘बस तू भैया कहल… एही से हमरा आत्मा के शांति मिल गइल.’\nकरीब एक सप्ताह लागल जुगेसर का अपना सब्जेक्ट के सिनाप्सिस बनावे में. एह काम में विनोदो जी भरपूर मदद कइलन. करीब 8 बजे स्टेशन अइलन जुगेसर मुजफ्फरपुर जाए खातिर. टिकट कटा के प्लेटफार्म पर आ गइलन. प्लेटफार्म पर चारों ओर लोग पर लोग रहे. हावड़ा से आवे वाली मिथिला एक्सप्रेस के सूचना भइल रहे.\nट्रेन अइले के देर रहे. आपन गठरी मोटरी लेके पैसेंजर जेने पावल ढूके लागल. सब्जी के टोकरी तक घुसावे लगले सब. कवनो उपाय ना देख के ऊ थ्री टीयर डब्बा में चढ़लन. ओह में बहुते लोग चढ़ गइल. गेटे से भीतर के तरफ जा के चुपचाप खड़ा हो गइलन जुगेसर. सामने सीट पर एगो बंगाली दम्पति रहे. अपना में घिसिर-पिटिर बतिआवत रहे सब. भाषा ना समझ में अइला के बावजूद ओकनी के बातचीत के विषय समझे में समय ना लागल. बीच-बीच में हिन्दुस्तानी, असभ्य जइसन शब्द उपयोग करत रहस दूनो. अगिला स्टेशन पर आउर जनता भर गइल. एगो बुर्जुग आदमी ऊ बंगाली दम्पति से कहलन – ‘थोड़ा बैठने दीजिए.’\nऔरत के मुंह से तपाक से निकलल – ‘कैनो? ए जनरल कमरा है क्या?’\n– ‘आप लोग दो ही तो बैठे हैं, इसलिए कह रहा हूं.’\nअब ऊ पुरुष शुरू भइलन – ‘हां, दू आदमी हैं तो क्या करोगे? खड़ा होके नहीं जाने सकता. एक तो रिजर्व बोगी में उठा है फिर बैठना मांगता है. बाप का राज पाया है.’\n– ‘देखिए, जबान पर काबू रखिए. आपका सीट है, नहीं बैठने दीजिएगा कोई बात नहीं लेकिन गलत लब्ज इस्तेमाल नहीं कीजिए.’\n– ‘क्या कर लोगे? बोलो.’ कहत-कहत ऊ बंगाली युवक खड़ा हो गइल. डब्बा में जेतना सारा लोग रहे सब चुप हो गइल. जुगेसर के खून खौले लागल. उनकर मुंह लाल हो गइल. आ ऊ जे बोले लगलन कबही सोचलहूं ना रहस. लगातार अंग्रेजी में ऊ युवके के अइसन सुनवलन कि ओकर सब अकड़ गायब हो गइल. बाकीओ लोग के साहस आ गइल. दू गो बिहारी पैसेंजर जे सामने रहे ऊ कहे लागल – ‘अरे बाप रे. ई दूनो से हमनी रात से परेशान बानी. पहिले त ई सारा रात गुटर-गुटर कइलऽ हं सब. आ सबेरही से बिहारी हिन्दुस्तानी कह-कह के गाली देत ह ऊ अपनिहे में. अब तक बाकीओ जनता सजग हो गइल.\nबुझाइल ऊ दूनो मरद-मेहरारू के पिटाई-सिटाई हो जाई. आखिर में बूढ़ा सज्जन से माफी मंगवा के जुगेसर सबका के शांत कइलन.\nबतकुच्चन – ६१\nगोरखपुर भोजपुरी संगम के सताइसवीं बइठकी


एक तरफा विचार – Anjoria\nCategory: एक तरफा विचार\nएक तरफा विचार देश आ समाज भाषा सरोकार\nजुलाई 16, 2015 Editor\n– ओम प्रकाश सिंह अब एहिजा एह कहाउत के संबंध मियाँ लोग से नइखे. मियाँ के मतलब पतिदेव से, आदमी से बा. मियाँ आ बेगम के इस्तेमाल हमेशा से मरद…\nएक तरफा विचार भाषा\nमार्च 14, 2015 Editor\nभोजपुरी में बतियाईं मत आ जे बतियावे ओकरा के गँवार बताईं. बचवन के भोजपुरी में बतियावे मत दीं. अंगरेजी में गिटिर पिटिर करीहें स त ढेर आगा जइहें सँ. भोजपुरी…\nएक तरफा विचार मनोरंजन\nअक्टूबर 20, 2014 Editor\nभोजपुरी सिनेमा जगत से जुड़ल लोग अपना अकिल के कमी डुगडुगी पीट के दुनिया के बतावत रहेले. कबो कवनो कलाकार के बालीवुड के कवनो कलाकार के नकल बतावल जाला त…\nएक तरफा विचार मनोरंजन सरोकार\nसितम्बर 20, 2014 Editor\nआजु संजय भूषण पटियाला के भेजल सामग्री मिलल त विडम्बना सजीव लउके लागल. भोजपुरी के फिलिमकारन के एगो नया शगल बन गइल बा कि काम चाहे जइसन करसु बोले में…\nएक तरफा विचार देश आ समाज सरोकार\n– ओमप्रकाश सिंह मोदी राज के 100 दिन बीतल चाहत बा आ देश के लोग परेशान बा समुझे में कि आखिर मोदी राज से मिलल का, आइल का? मोदी के…\nफरवरी 11, 2014 Editor\nरजवा के बेटिया भइली कंगरेसिया हो रामा, चोलिया पर. चोलिया पर जय हिन्द लिखवली हो रामा चोलिया पर. जानत बानी कि फगुआ के मौसम ह आ ई गीत चइता के…


बाँदा रोजगार मेला | उत्तर प्रदेश (युपी) के बाँदा में रोजगार मेलें की भर्ती | बाहरी पास वालो के लिए सुनहरा मौका मल्टी टास्कीग स्टाफ पद की भर्ती 2021 - Fresherskey: Sarkari Result, Sarkari Results - Latest Online Jobs 2021 बाँदा रोजगार मेला | उत्तर प्रदेश (युपी) के बाँदा में रोजगार मेलें की भर्ती | बाहरी पास वालो के लिए सुनहरा मौका मल्टी टास्कीग स्टाफ पद की भर्ती 2021\nGaurav Sharma — 14/02/2021 in 12th Pass Jobs • comments off\n1 बाँदा रोजगार मेला | उत्तर प्रदेश (युपी) के बाँदा में रोजगार मेलें की भर्ती | बाहरी पास वालो के लिए सुनहरा मौका मल्टी टास्कीग स्टाफ पद की भर्ती 2021\n1.1 क्या आप बाँदा में रोजगार मेले की जानकारी चाहते है?\n1.2.1 बाँदा रोजगार मेला | उत्तर प्रदेश (युपी) के बाँदा में रोजगार मेलें की भर्ती | बाहरी पास वालो के लिए सुनहरा मौका मल्टी टास्कीग स्टाफ पद की भर्ती 2021\n1.2.7 Q2. बाँदा में रोजगार मेला कब लगेगा?\nयुपी रोजगार मेला रोजगार मेला रोजगार मेला इन दिल्ली रोजगार मेला बाँदा रोजगार मेला रजिस्ट्रेशन 2021


किताबि आ पत्रिका के परिचय – 11 – Anjoria\nफरवरी 7, 2017 भोजपुरी के कुछ ऑफलाइन पत्रिका\nभोजपुरी के कुछ ऑफलाइन पत्रिका\nभोजपुरी के कुछ पत्रिका\n, जवन ऑनला\nइन नइखी सन. एह\nमें से जो कवनो पत्रिका, ऑनलाइन होई त हमरा जानकारी में नइखे आ खुशी के विषय होई हमनी खातिर. एहमें से दु-तिन गो पत्रिकनके प्रकाशन थथमल बा भा फिलहाल हमरा जानकारी में नइखे.\nकिताबि आ पत्रिका के परिचय – 9


Bhojpuri Special: जवन खेमा में तेजस्वी रहिहें ऊहां कन्हैया के निबाह ना होई !\nसीपीआइ (CPI) के राज्य सचिव के कहनाम रहे कि कन्हैया कुमार (Kanhaiya Kumar) अब कहीं ना जइहें. उनकर कन्हैया से बात भी भइल बा. लेकिन, राजनीति में अब निजी हित विचारधारा पs भारी पड़ गइल बा. भाकपा माले के कट्टर वामपंथी कहल जाला लेकिन लालू जी (Lalu Prasad Yadav) एकरा के 1993 में तूर देले रहन.\nकौमनिस्ट नेता लोग के मिटिंग चलत रहे. कामरेड किशोरी लाल कहले, कन्हैया के जदयू में जाए के चरचा से वामपंथी विचारधारा के बहुत नोकसान हो रहल बा. जवन कन्हैया के देशभर में मोदी विरोधी बड़का चेहरा मानल जाला, अब ऊ एनडीए में जइहें तs लोग का कही ? के कौमनिस्ट पार्टी पs भरोसा करी ? शौकत अली किशोरी लाल के टोकले, लेकिन काल्ह तs सीपीआइ के राज्य सचिव के कहनाम रहे कि कन्हैया कुमार अब कहीं ना जइहें. उनकर कन्हैया से बात भी भइल बा. पारसनाथ कहले, राजनीति में अब निजी हित विचारधारा पs भारी पड़ गइल बा. भाकपा माले के कट्टर वामपंथी कहल जाला लेकिन लालू जी एकरा के 1993 में तूर देले रहन. लालू जी ओह दौर में कवना पार्टी में ना तूर-फार कइले रहन. कवनो अचरज ना कि जदयू के लोग भी कन्हैया के अपना पाला में करे के फेरा में होखस. अब सवाल ई बा कि का कन्हैया सीपीआइ अउर महागठबंधन से अनराज बाड़े ?\nकन्हैया का नराज बाड़े ?\nकिशोरी लाल कहले, कन्हैया के समय भी ठीक नइखे चलत. पहिले बिहार चुनाव में अनेदेखी भइल. अब उनका नांव पs पार्टी (सीपीआइ) में विवाद हो गइल बा. बहुत अदिमी के कहनाम बा कि जब ले तेजस्वी यादव एकछ नेता रहिहें तब ले महागठबंधन में कन्हैया कुमार के निबाह ना होई. कन्हैया जब महागठबंधन के स्टार प्रचारक बन जइहें तब तेजस्वी के ब्रांडिंग कइसे होई ? तब शौकत अली पूछले, तs का कन्हैया के जानबूझ के दरकिनार कइल जाता ? किशोरी लाल जबाब देले, तेजस्वी के कौमनिस्ट पार्टी के सहजोग तs चाहीं लेकिन कन्हैया से उनका परहेज बा. 2019 के लोकसभा चुनाव में तेजस्वी भाकपा माले के आरा सीट तs देले लेकिन बेगूसराय में कन्हैया के खिलाफ आपन कंडिडेट दे देले रहन. ओह घरी अगर तेजस्वी कन्हैया के समरथन कइले रहिते तs नतीजा बदल भी सकत रहे. लेकिन तेजस्वी अपनो (राजद) हरले अउर कन्हइयो के हरवले. राजद के ई बात मंजूर नइखे कि कवनो युवा नेता तेजस्वी से आगा निकले. ऐही के चलते महागठबंधन बिहार चुनाव में कन्हैया के स्टार प्रचारक ना बनवले रहे. अब उनकर नांव सीपीआइ नेता से मारपीट के बिबाद में जुड़ गइल बा. उनका खिलाफ पार्टी में निंदा प्रस्ताव भी पास भइल बा. जाहिर बा एह सभ बात से उनकर मन उचटल बा.\n“सीपीआइ- कन्फ्यूजन पार्टी ऑफ इंडिया”\nबांकेबिहारी हाले फिलहाल में लाल झंडा उठवले रहन. मीटिंग में ऊ सवाल पूछले, तs एकर मतलब का भइल ? का राजद के दबाव में आ गइल बिया सीपीआइ ? पारसनाथ कहले, 2021 के बिहार चुनाव में जब वामपंथी दलन के राजद से गठबंधन के फैदा मिलल तs स्थिति बदल गइल. भाकपा माले के सीट3से 12 हो गइल. सीपीआइ अउर सीपीएम के भी दू-दू विधायक हो गइले. एह से अब तीनो वामपंथी दल तेजस्वी के आग नरम पड़ गइल बाड़े. चरचा तs इहो बा कि राजदे के इशारा पs सीपीआइ कन्हैया के साइडलाइन कइले बा. बांकेबिहारी फेन पूछले, जब कन्हैया जेएनयू में रहन तब उनका नांव से मोदी सरकार बेयाकुल रहे. अब उहे कन्हैया के बिहार में केहू पूछे वला नइखे ? ई कवन राजनीत हs ? सीपीआइ कबो कांग्रेस तs कबो राजद के पीठईंया चढ़ के राजनीत करी तs का ओकर किस्मत बन जाई ? पारसनाथ कहले, एही बात के तs कन्हैया बिरोध कइले रहन. अप्रैल 2018 में कन्हैया सवाल उठवले रहन कि सीपीआइ काहे नइखे कांग्रेस से अलगा होके आपन रास्ता चुन रहल बिया? ऊ तs ईहां तक कह देले रहन कि सीपीआइ, कन्फ्यूजन पार्टी ऑफ इंडिया बन के रह गइल बिया. कन्हैया के ई बेयान पs खूब हंगामा मचल रहे. लेकिन लागत बा कि कन्हैया के कहनाम ठीके रहे. दोसरा के इशारा पs एतना लोकप्रिय नेता के अनदेखी कइल कहां तक ठीक बा ?\nजब लालूजी लगवले वामपंथी दलन में सेंध\nशौकत अली पुरान नेता रहन. उनका बिहार के राजनीत के बहुत समझबूझ रहे. ऊ कहले, आज भले कौमनिस्ट पार्टी के लोग राजद के दोसतियारी से खुश बा लेकिन ई लोग के जरूर इयाद राखे के चाहीं कि लालूजी के समय का भइल रहे. 1990 में लालूजी अल्पमत के सरकार चलावत रहन. बहुमत खातिर ऊ दोसरा दल के खंड-बिखंड कइले. 1990 के बिहार बिधानसभा चुनाव में भाकपा माले के6बिधायक जीतल रहन. भाजपा के 39 बिधायक रहन. लालूजी दूनो दल में सेंध लगा देले. 1991 के शुरू में लालू जी के शह पs भाजपा के 13 विधायक बिधानसभा में बइठे के अलग बेवस्था कर लेले. इनका लोग के अलग गुट के मान्यता भी मिल गइल. भाजपा के कुछ बागी नेता के लालूजी मंत्री भी बना देले. 1993 में लालूजी भाकपा माले के6में4बिधायक तूरे के अपना पार्टी में मिला लेले. एही तरे रामलखम राम रमण पहिले सीपीआइ के बिधायक रहन. 1980 अउर 1995 के विधानसभा चुनाव ऊ सीपीआइ के टिकट पs खजौली (मधुबनी) से जीतल रहन. सीपीआइ के समर्पित नेता होखला के बादो रामलखन राम रमण 2000 में लालू जी के साथे आ गइले. 2000 के चुनाव ऊ राजद के टिकट पs जीतले. आज के समय में बिचारधारा से समझौत के चलते ही कौमनिस्ट पार्टी के मनोबल लगातार गिर रहल बा. अब ना पहिले जइसन कैडर बाड़े ना पार्टी बिया. अंत में कामरेड किशोरी लाल कहले, अब आगा का होई, मालूम ना, लेकिन नीतीश सरकार के मंत्री संगे कन्हैया के मोलकात बहुत खटक रहल बा. (लेखक अशोक कुमार शर्मा जी वरिष्ठ पत्रकार हैं.)


भोजपुरी सिनेमा में माई : तोर मनवा गंगा के पनिया हे राम , Bhojpuri Special role of mother in Bhojpuri cinema and created characters – News18 हिंदी\nभोजपुरी सिनेमा माई के चरित्र के प्रति केतना सजग रहेला?\nमां के जवन रूप भोजपुरी सिनेमा में बरसो से चलता भोजपुरी सिनेमा ओकरा से आगे नइखे सोचत. भोजपुरी सिनेमा के माई हमेशा एकही दशा में रहेली. जबकि दूसरा भाषा में मां के रोल में अलग अलग आयाम देखे के मिलेला.\nLast Updated : November 30, 2020, 14:18 IST\nअब माई मई में याद आई का ? मई महीना के दूसरा एतवार के? कादो ई मदर्स डे के दिन ह. यूरोप आ अमेरिका से शुरू भइल ई सिलसिला भारत में भी फ़इल-पसर गइल. उहाँ मदरिंग संडे आ मदरिंग संडे फेस्टिवल के भी रिवाज़ बा. हमरा त माई बारहो महीना मन परत रहेले. माघ में रजाई बन के, गर्मी में बेना बन के आ बरसात में छाता बन के. दूर होनी त सपनो में लोरी सुनावेले. एही से माई हमरा रचना-संसार में खूब आइल बिया. गीत में, ग़ज़ल में, दोहा में, कविता में, हाइकु में. इहाँ तक कि कहानी आ निबंध में भी. जी हाँ, हमरा प्रेम-कहानी में भी. जब हम लइका रहीं त ई कहत भा टोक-टाक करत कि रे बउराहा अभी पढ़ाई-लिखाई पर ध्यान दे, इहे काम आई. भा बड़ भइला पर जब कवनो कहानी में हम अपना नायिका के दुपट्टा के घूंघट बनाईं तबो लागे कि माई कहीं से देखsतिया आ कहsतिया जो रे बउराहा इहे मिलली ह- विदेशी. आपन ईलाका में अकाल बा का ? आ फेर बड़ा सौम्य आ शांत होके कहे कि ‘जवना में तोहार ख़ुशी, तोहरे नू रखे आ निबाहे के बा.. ना त ईलाका में का बा, जाति-धरम में का बा.. तू देखs आपन. हमनी के गोतिया-देयाद आ जाति-बिरादर के खूँटा से बन्हाइल बानी जा‘’ .तब माई हमरा अपना समय से सौ साल आगे दिखे. बेपढले प्रगतिशील दिखे.\nखैर, अपना माई पर चाहे माई पर केन्द्रित अपना रचनन पर फेर कबो बतिआयेम. आज त भोजपुरी सिनेमा में माई पर बात करे के मूड बनवले बानी. लेकिन बात शुरू करे से पहिले माई पर आपन कुछ शेर त कहबे करब -\nहजारो गम में रहेले माई, तबो ना कुछुओ कहेले माई\nहमार बबुआ फरे-फुलाये, इहे त मंतर पढ़े ले माई\nनजर के कांटा कहेनी रउरा, जिगर के टुकड़ा कहेले माई\n‘मनोज’ हमरा हिया में हरदम, खुदा के जइसन रहेले माई\nहमार ई शेर माई के अहमियत के दरसावता. माई के दर्जा त भगवानो से ऊपर मानल गइल बा, काहे कि उ हमनी के सृजनकर्ता बाड़ी. भोजपुरी सिनेमा में माई के अहमियत दर्शावे वाला कई गो फिलिम बनल बा. भोजपुरी फिलिम अक्सर गांव के कहानी पर केन्द्रित रहेला. गांव में रिश्तन के कद्र आजुओ शहर से ज्यादा बा. एही से भोजपुरी फिलिम में माई के रोल भले तनी कम होखे, बाकिर रहेला जरूर.\nरोल करे वाला एक्टरन के राय\nहम इहां भोजपुरी सिनेमा में माई अउर भोजपुरी स्टार के ऑनस्क्रीन आ ऑफस्क्रीन माई के बात करे जा रहल बानी. माई के का-का योगदान बा अपना बेटा चाहे बेटी के हीरो-हीरोइन बनावे में, एहू पर चर्चा करब. इहो बताइब कि भोजपुरी सिनेमा में कवना तरह के माई गढ़ल जात रहल बाड़ी. साथहीं कुछ अइसन माई के भी जिक्र करब जे खुद भोजपुरी फिलिम के अभिनेत्री बाड़ी, माई बनत बाड़ी आ अपना बेटियो के हीरोइन बना देले बाड़ी. कबो-कबो त उ खुद अपना बेटियो के माई बनत बाड़ी. त ऑफस्क्रीन माई के ऑनस्क्रीन माई बनला पर ओकर संतान केतना सहज या असहज रहेला, इहो जानल दिलचस्प होई. भोजपुरी के सुप्रसिद्ध अभिनेत्री अक्षरा सिंह के माई नीलिमा सिंह भी भोजपुरी सिनेमा में काम करेली अउर बहुत सारा फिलिमन में उ माई के रोल कइले बाड़ी. नवोदित अभिनेत्री काजल यादव के माई माया यादव भी भोजपुरी सिनेमा के पुरान आर्टिस्ट बाड़ी अउर बहुत सारा फिलिमन में उहो माई के रोल कइले बाड़ी.\nएगही पैटर्न बा का?\nभोजपुरी सिनेमा में भी सब भाषा के सिनेमा जइसन अधिकतर फिलिम में माई के भूमिका गढ़ल जाला लेकिन भोजपुरी में माई के कई गो रूप नइखे देखावल गइल. अमूमन भोजपुरी फिलिमन में माई के किरदार गढ़त समय कुछ विशेष पैटर्न के इस्तेमाल कइल जाला, जे कि किरदार के स्कोप कम करके ओकरा के स्टीरियोटाइप बना देला, जइसे कि भोजपुरी फिलिम में माई, बाबूजी के मर गइला के बाद लाचार विधवा बन जाली, फेर आपन पति के कातिलन से बदला लेवे खातिर अपना बच्चन के तइयार करेली. कबो माई मूक-दर्शक बनके अत्याचार सहत-सहत तलवार उठा लेली, लेकिन ई ओही परिस्थति में होला जब उनका पास उनकर हीरो बेटा ना होला. अगर फिलिम के कहानी में माई अउर बाबूजी दूनो जिंदा बाड़न त माई उहां मात्र एगो फिलर के रूप में रहेली. हालांकि कई गो फिलिम अइसन बनल बा, जेकरा के मदर इंडिया के लीक पर बनल मानल जा सकता, जइसे कि राम बाबू के बनावल फिलिम ‘माई’ जे सन् 1989 में बनल रहे. ई फिलिम माई के केंद्र में रख के बनावल गइल रहे. एह फिलिम में एगो माई अपना बच्चन खातिर संघर्ष करत बाड़ी.\nभोजपुरी फिलिमन के माई ओतना प्रगतिशील नइखी, जेतना कि दूसर भाषा के फिलिम के माई. दूसर भाषा के फिलिमन में जहां बेटी के शिक्षा खातिर उ अपना पति अउर पूरा समाज से लड़ जाली, पन्ना-धाय के तरह बलिदानी होखेली, त कबो अइसन बागी बन. जे अपना बच्चन के खुशी खातिर अपना घर-परिवार के छोड़ के अकेले निकल जाली, उहें भोजपुरी फिलिमन में माई के अइसन संघर्ष आ जीवटता दुर्लभ बा. जबकि असल जिनगी में हमनी के समाज में अइसन त्याग बाटे. भोजपुरी फिलिम इंडस्ट्री में बरिसन से माई के किरदार करे वाली कुछ अभिनेत्री लोग से हमार बात भइल. आईं ओह बात के रउआ लोग से साझा करत बानी.\nबंदिनी मिश्रा -\nसन् 1984 में आइल फिलिम ‘पान खाए सइयां हमार’ में हीरो सुजीत कुमार के साथे हीरोइन के भूमिका से डेब्यू करे वाली बंदिनी मिश्रा बाद के फिलिमन में माई के सफल किरदार निभवले बाड़ी. बकौल बंदिनी उ अभी ले 70 के करीब भोजपुरी फिलिम कऽ लेले बाड़ी, जेकरा में माई के भूमिका वाला कई गो रोल रहल बा. उनका माई के किरदार वाला कुछ फिलिमन में खून पसीना, बारूद, सात सहेलियां अउर दीवाना प्रमुख बा. दीवाना फिलिम के गाना ‘तोहरा में बसेला परनवा’ अउर सात सहेलियां के ‘माई हऊ माई बुझऽ माई के दरदिया’ इनका पर फिल्मावल खूबसूरत गाना बा.\nपुष्पा वर्मा -\n100 गो से ऊपर भोजपुरी फिलिम करे वाली पुष्पा वर्मा के माई के भूमिका निभावे खातिर भोजपुरी के ‘निरूपा रॉय’ भी कहल जाला. उ भोजपुरी के तकरीबन हर बड़का कलाकार के साथे काम कर चुकल बाड़ी. उनका माई के मजबूत किरदार वाला कुछ फिलिम में ‘माई के चरनिया में चारो धाम’, मनोज तिवारी के फिलिम ‘देहाती बाबू’ अउर ‘दामाद जी’, पवन सिंह के फिलिम ‘देवरा बड़ा सतावेला’ अउर ‘प्रतिज्ञा’ बाटे.\nमाया यादव -\nसाल 2001 में रवि किशन के फिलिम ‘सइयां हमार’ से आपन करियर के शुरुआत करे वाली माया यादव फिलिम में भाभी अउर माई के किरदार खूब निभवले बाड़ी. नवोदित अभिनेत्री काजल यादव माया यादव के ही बेटी हई. पुरनका भोजपुरी फिलिमन के प्रसिद्ध अभिनेत्री माधुरी मिश्रा उनका के भोजपुरी फिलिम में काम करे के सलाह देले रहली. बकौल माया, उ अभी तक 250 से ऊपर फिलिम कर चुकल बाड़ी, जेकरा में माई के दमदार रोल वाला सराहनीय फिलिमन में दिनेशलाल यादव निरहुआ के ‘दिलेर’ अउर ‘बिदेसिया’, खेसारीलाल के ‘लाडला’, विराज भट्ट के फिलिम ‘आंधी और तूफान’ उल्लेखनीय बा. फिलिम ‘लाडला’ के एगो गाना उनका पर फिल्मावल गइल रहे, जवन कि ओ बेरा खूब चलल रहे. गाना के बोल रहे ‘ममता के अनमोल खजाना कबो ना दिल से तेजे, कुहुकेला हरदम बेटा खातिर माई के करेजा.’\nनीलिमा सिंह -\nमशहूर भोजपुरी अभिनेत्री अक्षरा सिंह के माई नीलिमा सिंह भी भोजपुरी फिलिमन में माई के कई गो किरदार निभवले बाड़ी. हालांकि उनकर नेगटिव किरदार ज्यादा मशहूर रहल बा. उ हिट टीवी शो ‘निमकी मुखिया’ में अनारो देवी के रोल खातिर भी जानल जाली. बकौल नीलिमा, उ अभी ले भोजपुरी में 50 से अधिक फिलिम कर चुकल बाड़ी. उनका माई के रोल वाला कुछ चर्चित अउर बढ़िया फिलिम में, ‘उगऽ हो सूरुज देव’, ‘बिदाई’, ‘आज के करण अर्जुन’ अउर ‘ससुराल’ रहल बा जवन कि उनका किरदार के चलते भी खूब चलल रहे. फिलिम ‘उगऽ हो सूरुजदेव’ में उनका ऊपर एगो गाना ‘अनमोल रतन धन’ फिल्मावल बा जेकरा में माई के ममता के सुंदर रूप देखावल गइल बा.\nकिरण यादव -\nसाल 2003 में कुणाल सिंह के फिलिम ‘कन्यादान’ से आपन करियर शुरू करे वाली किरण यादव भी माई के दमदार रोल निभवले बाड़ी. निरहुआ के अधिकांश फिलिम में माई के रोल करे वाली किरण यादव मनोज तिवारी के फिलिम ‘दरोगा बाबू आई लव यू’ में पहिला बार माई के रोल कइले रहली. उ लाचार माई से लेके वंश खातिर कवनो हद तक जाये वाली माई के भूमिका निभवले बाड़ी. फिलिम ‘लहू के दो रंग’ में उनकर किरदार उनका सबसे ज्यादा पसंद बा काहे कि ओकरा में औरत के डोली से ब्याह के अइला से लेके अर्थी पर अंतिम यात्रा तक के कहानी बा. एकरा अलावा फिलिम ‘कच्चे धागे’ में कुटिल सौतेली माई जे बाद में कोमल हो जात बाड़ी, के भी लोग खूब पसंद कइले बा. ‘बेटा’ फिलिम में जेल में एगो बच्चा के पैदा करे वाली माई के संघर्ष भी उनका दिल के बहुते करीब बा. निरहुआ के फिलिम ‘जिगरवाला’ में उनका पर फिल्मावल गइल गाना ‘अमृत के धार’ काफी सुंदर बन पड़ल बा.\nभोजपुरी सिनेमा में माई पर गीत\nभोजपुरी फिलिम में माई पर खूब गीत लिखाइल बा अउर गावल गइल बा। 1980 में आइल फिलिम ‘रुस गइलें सइयां हमार’ के गीत ‘माई रे माई तोर मनवा गंगा के पनिया हो राम’ रफी साहेब के आवाज में यादगार गीत बा. एगो अउर अइसनके गाना ‘पंडी जी बताईं ना बियाह कब होई’ फिलिम में बाटे, ए गाना के बोल बा ‘माई जइसन हो, के करी दुनिया में प्यार’.\nई गाना माई के अपना बच्चन खातिर प्रेम आ ममता के खूबसूरत उदाहरण बा. फिलिम ‘गंगा किनारे मोरा गांव’ के एगो लोरी ‘जइसे रोज आवेलू तू टेर सुनके’ ओ बेरा भोजपुरी क्षेत्र में बहुते मशहूर भइल रहे. ओह गाना के आपन दर्द भरल आवाज दिहले रहली उषा मंगेशकर. सुपरस्टार खेसारीलाल के फिलिम ‘लाडला’ में भी एगो गाना माई के समर्पित कइल गइल बा जवना के बोल बा ‘ममता के अनमोल खजाना’. ई फिलिम भी माई अउर बेटा के अनमोल रिश्ता पर बनल यादगार फिलिम बा. एह फिलिम के कहानी, पटकथा, गाना आदि बहुते नीक बन पड़ल बा. फिलिमन से इतर भोजपुरी गीत-संगीत में भी लोक गायक द्वारा माई पर केन्द्रित ढेर सारा गाना गावल गइल बा जवन कि बहुत मशहूर भइल बा. जइसे कि लोक गायिका चन्दन तिवारी के आवाज में सुभाष यादव के लिखल गीत ‘केहू केतनो दुलारी बाकी माई ना होई’ चाहे हमार (मनोज भावुक) लिखल गीत ‘बबुआ भइल अब सेयान कि गोदिये नू छोट हो गइल’, खूबे पसंद कइल गइल बा. चंदन एगो अइसन गायिका बाड़ी जे माई पर सीरीज कर रहल बाड़ी. ओह में माई पर केंद्रित हमरो कविता आ गजल शामिल बा. निर्देशक-संगीतकार रजनीश मिश्रा के फिलिम ‘मेंहदी लगा के रखना’ में हमार लिखल जवन गीत शामिल बा, ओकर बोल बा-\nअंचरा छोड़ा के चल काहे दिहले, एतना दूर ए माई\nअब के बबुआ-बबुआ कहके हमके पास बोलाई\nतोरा बिना जीही, जीही कइसे, तोर बउरहवा ए माई\nरजनीश मिश्रा अपना फिलिमन में माई के खूबसूरती से देखावत रहल बाड़न. निरहुआ के फिलिम‘ जिगरवाला’ में उनका संगीत निर्देशन में प्यारेलाल यादव के लिखल आ आलोक कुमार के गावल एगो खूबसूरत गीत बा, ‘अमृत के धार केहू केतनो पिआई, एगो माई बिना, कइसे करेजवा जुड़ाई, ए भाई, एगो माई बिना.’\n(लेखक मनोज भावुक भोजपुरी सिनेमा के इतिहासकार हैं )\nज्ञानवापी मस्जिद के बाद अब मथुरा के शाही ईदगाह को सील करने के लिए कोर्ट में दायर हुई याचिका\nTags: Article in Bhojpuri, Bhojpuri Cinema, Mother\nFIRST PUBLISHED : November 30, 2020, 14:18 IST


नया साल में गरदा उड़ावे ला तइयार बाड़न बिपिन सिंह – Anjoria\nभोजपुरिया खलनायक बिपिन सिंह साल २०१४ में अपना धुआंधार फिलिमन से भोजपुरिया परदा पर गरदा उड़इहे. पिछलको साल बिपिन सिंह अपना मजगर किरदार आ सशक्त अभिनय से खूब वाहवाही बटोरले रहले आ एहू साल अपना खलनायकी से दर्शकन के मन मोह लीहें.\nनयका साल में बिपिन सिंह के आठ गो फिलिम रिलीज ला तइयार बाड़ी सँ. एहनी के नाम ह विनय बिहारी निर्देशित “प्यार मोहब्बत जिंदाबाद”, लोकेश मिनारिया निर्देशित “मायाजाल”, अमिताभ कुमार निर्देशित “अँखियाँ जब से लड़ल”, अजय कुमार निर्देशित “ठोक देब”, अजय कुमार झा निर्देशित “जीना मरना तेरे संग”, बाली निर्देशित “चरणों कि सौगंध”, सनोज मिश्रा निर्देशित “विजयतिलक”, आ अभय आदित्य सिंह निर्देशित “महालंठ”.\nअपना सफलता से उत्साहित बिपिन सिंह एकर श्रेय अपना प्रशंसक दर्शकन के देत बाड़े.


तहलका मचवले बाड़न शुभम तिवारी – Anjoria\nझारखण्ड के गढ़वा जिला के शुभम तिवारी आजुकाल्हु भोजपुरी सिनेमा जगत में तहलका मचवले बाड़न. हमेशा बड़का निर्देशकन का साथे काम करे के सौभाग्य पावे वाला शुभम के पहिलके फिल्म नेशनल अवार्ड विजेता निर्देशक आनन्द गहतराज के निर्देशन में बनल रहे. दुसरका फिल्म असलम शेख का निर्देशन में आ तिसरको एगो अवार्ड विनर निर्देशक का साथ. निर्देशकन के चहेता कलाकार बन चुकल शुभम तिवारी के हालही में रिलीज फिल्म “कानून हमरा मुट्ठी में” के मिलल जबरदस्त सफलता का बाद “तू हौ मोर बालमा” फिल्मो सफलता के झंडा गड़लसि. अब शुभम तिवारी के फिल्म “मल्ल युद्ध” आ रहल बा जवना में रानी चटर्जी नायिका बाड़ी. ओकरा बाद ऊ फिल्म “भईया हमार दयावान” में दर्शकन का सोझा आवे वाला बाड़न. शुभम भोजपुरी सिनेमा में झारखण्ड के अकेला कलाकार हउवें.\nManoj Tiwari will buildatemple of cricket


भारत के सबले लमहर रोड शो चलावत बावे अंजन टी वी – Anjoria\nSeptember 1, 2012 OmPrakash Singh खबर, टीवी, मनोरंजन 2\nअंजन टीवी के शुभकामना और बधाई. आशा करत बानी कि अपना कार्यक्रमन के गुणवत्ता से ई चैनल हरेक भोजपुरिया लोग के लोकप्रिय चैनल बन जाई.\nबधाई अंजन के।।\nओ दिन के इंतजार बा जब इ रोड से निकलि के भोजपुरिया घर में समाई….